open-index/open-wikipedia-markdown huggingface dataset:
কলিতা (দ্ব্যৰ্থতা দূৰীকৰণ পৃষ্ঠা)

***ব্যক্তি:**
*****উপাধি হিচাপে***
***অৰূপা পটংগীয়া কলিতা (জন্ম: ১৯৫৬), ভাৰতীয় লেখিকা।
***ইভান  কলিতা (১৯২৭–১৯৯৬), ছোভিয়েট অশ্বাৰোহী।
***''ইভান ডানিলোভিচ কলিতা'' (১২৮৮–১৩৪১), মস্কো আৰু ভ্লাদিমিৰৰ গ্ৰেণ্ড ডিউক।
***এছ. মিত্ৰা কলিতা এগৰাকী আমেৰিকান সাংবাদিক আৰু দুখন গ্ৰন্থৰ লেখক।
***কৰুণা কান্ত কলিতা (১৯৪৩-২০১৪), অসমৰ এজন শিক্ষাবিদ, বক্তা আৰু শ্ৰীমন্ত শঙ্কৰদেৱ সঙ্ঘৰ প্ৰাক্তন পদাধিকাৰ।
***গৌতম কলিতা, ভাৰতীয় শৰীৰচৰ্চাবিদ।
***গৌৰীশংকৰ কলিতা (১৯৫৫–২০১০), ভাৰতীয় সাংবাদিক।
***জিতুমণি কলিতা (জন্ম: ২৮ আগষ্ট, ১৯৯৯), অসমৰ এজন নৃত্যশিল্পী।
***''দ্বীপমণি কলিতা'', অসমীয়া বিচ্ছিন্নতাবাদী।
***বৰ্ণালী কলিতা (জন্ম: ৩১ আগষ্ট, ১৯৭৮), অসমৰ এগৰাকী প্ৰসিদ্ধ কণ্ঠশিল্পী।
***ভবেশ কলিতা (জন্ম ১ মাৰ্চ ১৯৭২), অসমৰ ভাৰতীয় জনতা পাৰ্টিৰ এজন ভাৰতীয় ৰাজনীতিবিদ।
***''ভুৱনেশ্বৰ কলিতা'' (জন্ম ১ এপ্ৰিল ১৯৫১), এজন ভাৰতীয় সমাজকৰ্মী, ৰাজনীতিবিদ।
***''মদন কলিতা'' (১৯৫২-২০২২), ভাৰতীয় ৰাজনীতিবিদ।
***মিৰ'শ্লাৱ কলিতা (জন্ম: ১৯৭০), পোলেণ্ডৰ ফুটবল খেলুৱৈ আৰু প্ৰশিক্ষক।
***''যুগল কলিতা'' (জন্ম: ১৯৬০), কম্পিউটাৰ বিজ্ঞানৰ অধ্যাপক।
***ৰমেন্দ্ৰ নাৰায়ণ কলিতা, অসমৰ অসম গণ পৰিষদৰ এজন ৰাজনীতিবিদ তথা এজন বিধায়ক।
***''সত্যব্ৰত কলিতা'', ভাৰতীয় ৰাজনীতিজ্ঞ।
***সুহানী কলিতা (জন্ম: ১৯৯১), ভাৰতীয় চলচ্চিত্ৰ অভিনেত্ৰী আৰু মডেল।
***ৰাণা প্ৰতাপ কলিতা (জন্ম: ১৯৮৪), ভাৰতীয় সেনাৰ প্ৰাক্তন জেনেৰেল বিষয়া।
****প্ৰদত্ত নাম হিচাপে:**
***''কলিতা ই. লেইটন'' (১৮৭১–১৯২৮), আমেৰিকান আইনজ্ঞ, ন্যায়াধীশ, আৰু কলেজ ফুটবল খেলুৱৈ আৰু প্ৰশিক্ষক।
***''কলিতা হাম্প্ফ্ৰিজ'' (১৯১৪–১৯৫৪), আমেৰিকান অভিনেত্ৰী।

***অন্যান্য ব্যৱহাৰ:**
**কলিতা জনগোষ্ঠী, ভাৰতৰ অসম ৰাজ্যৰ এটা জনগোষ্ঠী।
**''কলিতা গাঁও'', ইষ্ট'নিয়াৰ এখন গাঁও।
**''কলিতা হাম্প্ফ্ৰিজ থিয়েটাৰ'', আমেৰিকাৰ টেক্সাছ ৰাজ্যৰ ডালাছৰ এটা ঐতিহাসিক থিয়েটাৰ।
**''কলিতা নেচাৰ ৰিজাৰ্ভ'', ইষ্টোনিয়াৰ পাৰ্নু কাউণ্টীত অৱস্থিত প্ৰাকৃতিক সংৰক্ষণ ক্ষেত্ৰ।
**''কল্যিতা'', ইউক্ৰেইনৰ কিয়েভ অঞ্চলৰ এখন চহৰ।
**কুইলতা বা কুলতা, ভাৰতৰ ওড়িশা ৰাজ্যৰ অন্যতম কৃষক সম্প্ৰদায়।
**কোলতা: উত্তৰ ভাৰতৰ এটা জনগোষ্ঠী, এটা উপাধি।
***''বুয়াটিয়েৰ ডি কোলতা'' (১৮ নৱেম্বৰ ১৮৪৫ – ৭ অক্টোবৰ ১৯০৩) এজন ফৰাচী যাদুকৰ আছিল যিয়ে ১৮০০ চনৰ শেষৰ ফালে ইউৰোপ আৰু আমেৰিকাত অনুষ্ঠান পৰিৱেশন কৰিছিল।
**কোলতে: এটা উপাধি, বিশেষকৈ ভাৰতৰ মহাৰাষ্ট্ৰ ৰাজ্যত এই উপাধিৰ মানুহ আছে।
***বিষ্ণু ভিকাজী কোলতে (১৯০৮–১৯৯৮), মাৰাঠী লেখক আৰু পুৰণি মাৰাঠী সাহিত্যৰ গৱেষক আছিল।
**কোলতেচ
***''বাৰ্নাৰ্ড-মেৰী কোলতেচ'' (৯ এপ্ৰিল ১৯৪৮ – ১৫ এপ্ৰিল ১৯৮৯) এগৰাকী ফৰাচী নাট্যকাৰ আৰু নাট্য পৰিচালক আছিল।
***''জন এলবাৰ্ট কোলতেচ'' (১৮২৭ – ৩০ আগষ্ট, ১৮৬২) জাৰ্মান মূলৰ এজন আমেৰিকান কৰ্ণেল আছিল।
**''কলতো ভাষা'', ভাৰত-আৰ্য ভাষা পৰিয়ালৰ অন্তৰ্গত মধ্যপ্ৰদেশ আৰু মহাৰাষ্ট্ৰ ৰাজ্যত প্ৰচলিত ভাৰতৰ এটা ভাষা। ২০২৩ চনৰ হিচাপ অনুসৰি এই ভাষাৰ বক্তা মাত্ৰ ১৫ হাজাৰ।

শ্ৰেণী:দ্ব্যৰ্থতা দূৰীকৰণ পৃষ্ঠা
কাইথেলী বা লহকৰী শৈলী

মধ্যযুগৰ অসমীয়া লিপিত গঢ় লৈ উঠা তিনিটা বিশেষ শৈলী হল ক্ৰমে গড়গঞা, কাইথেলী বা লহকৰী আৰু বামুণীয়া। এই তিনিটা শৈলীৰ প্ৰকাৰভেদৰ কথা মুখ বাগৰি আহি পণ্ডিত হেমচন্দ্ৰ গোস্বামী সম্পাদিত ***Descriptive Catalogue of Assamese Manuscripts*** গ্ৰন্থৰ যোগেদি সাহিত্যিক মৰ্যদা পায়হি।  এই গ্ৰন্থখনিৰ পাতনিত সূৰ্য্যকুমাৰ ভূঞাই অসমীয়া লিপিৰ শৈলীৰ বিষয়ে এইদৰে উল্লেখ কৰিছে: 

## কাইথেলী বা লহকৰী শৈলীৰ উৎপত্তি, নামাকৰণ আৰু বিকাশ

মধ্যযুগীয়া অসমীয়া লিপিৰ আন এটা উল্লেখযোগ্য শৈলী হ’ল কাইথেলী বা লহকৰী শৈলী। এই লিপিৰ প্ৰচলন মধ্যযুগৰ সমগ্ৰ অসমৰ পুথিবোৰতে দৃষ্টিগোচৰ হয়। আনহাতে কথা-গুৰু চৰিতত মহাপুৰুষ মাধৱদেৱ (১৪৮৯-১৫৯৬)এ অন্যান্য শিক্ষা লাভ কৰাৰ পিছত কায়থালি পঢ়িলে বোলাৰ পৰা ধাৰণা কৰিব পাৰি যে মাধৱদেৱএও কাইথেলী শৈলীৰে লিখিব জানিছিল বা এই শৈলীতো তেখেতে আয়ত্ত কৰিছিল।

মধ্যযুগকালীন অসমত বাস কৰা কায়স্থ লোকসকলে পুথি ৰচনা কৰা আৰু পুথি নকল কৰা কামৰ উপৰিও হিচাব-নিকাচ ৰখাৰ ক্ষেত্ৰত যি লিপি ব্যৱহাৰ কৰিছিল সেই লিপিকেই কাইথেলী লিপি হিচাপে জনা যায়। কায়স্থসকলে এই লিপি সংৰক্ষণ কৰা গুণে ইয়াৰ নাম কাইথেলী। আনহাতে নামনি অসমত বাস কৰা কায়স্থসকলৰ বেছিভাগেই ‘লহকৰ’ উপাধি লিখি বাবে এই লিপিক লহকৰী লিপি নামেৰেও জনা গৈছিল। সেয়েহে এই দৃষ্টিভংগীৰ আমি এই শৈলীটোৰ নামকৰণক সম্প্ৰদায়গত বুলি ক’ব পাৰোঁ।

বিভিন্ন জন পণ্ডিতে কাইথেলী শৈলীৰ বিষয়ে কৰা বিশ্লেষণত ইয়াৰ কিছুমান বৈশিষ্ট্যৰ বিষয়ে উল্লেখ কৰিছে। এই বৈশিষ্ট্যবোৰ হ’ল –

* ক) পাকৰ সংখ্যা অলপ বেছি হলেও এইবিধ আখৰ মুকুতা যেন ফটফটীয়া।
* খ) এই শৈলীত লিখা শাৰীবোৰ ঠিক থাকিব আৰু আখৰবোৰ সমান সমানভাৱে থাকিব। আখৰবোৰ দীঘল-চুটি হব নোৱাৰে আৰু শাৰীৰ বৰ ঘনো নহয়, পাতলো নহয়।
* গ) এই শৈলীত আখৰৰ ওপৰৰ টিকনিডাল (উ, ট, ঠ ইত্যাদিত) আৰু তলৰ ৰেখা বা ডাঁৰডাল সোঁফালৰ লম্ব ডাঁৰডালত সংলগ্ন গৈ আলংকাৰিকভাৱে বহুখিনি বঢ়াই টানি নিয়া দেখা যায়।
* ঘ) এই শৈলীৰ আখৰৰ কোণবোৰ অতি স্পষ্ট আৰু কেতিয়াবা কেতিয়াবা ভূমিস্পৰ্শিত ৰেখাডালে ভুমিসংলগ্ন কোণ অতিক্ৰম কৰি এডাল পূচ্ছ ৰূপ লোৱা দেখা যায়।
* ঙ) এই শৈলীত সুকীয়া সুকীয়া শব্দ বিভাজনৰ নিৰ্দেশ চকুত নপৰে। সাধাৰণতে শব্দবোৰ একেলগে লিখি যোৱা ধৰণৰ। অৱশ্যে ছন্দৰ ৰূপটো স্পষ্ট কৰিবলৈ কিছুমান পুথিত ছয়টা (দুলৰীৰ ক্ষেত্ৰত) বা আঠটা (ছবিৰ ক্ষেত্ৰত) আখৰৰ অন্তত সমান চিন দিয়া দেখা যায়।
* চ) এই শৈলীত আখৰ লিখাৰ পূৰ্বে শিৰোৰেখাডাল টানি লৈ পিছত আখৰবোৰ লিখা হৈছিল, যাৰ বাবে শিৰোৰেখা থাকিব নলগীয়া আখৰতো শিৰোৰেখা দেখা পোৱা গৈছ।

আকৌ কাইথেলী শৈলীৰ বৈশিষ্ট্যৰ বিষয়ে ক’বলৈ গৈ মহেন্দ্ৰ বৰাই কৈছে যে ই মূলতঃ এবিধ অভিলেখিক শৈলী। হেমচন্দ্ৰ গোস্বামীয়ে ***Descriptive Catalogue of Assamese Manuscripts*** শীৰ্ষক গ্ৰন্থত কাইথেলী আৰু লহকৰী শৈলী মিলাই মুঠ ১২ খন পুথিৰ নাম অন্তৰ্ভুক্ত কৰিছে। এই শৈলীত লিখা দুখন উল্লেখযোগ্য গ্ৰন্থ হ’ল হস্তীবিদ্যাৰ্ণৱ আৰু কিতাবৎ মঞ্জৰী।

## লগতে পঢ়ক
* অসমীয়া লিপি
* অসমীয়া ভাষা
* অসমীয়া লিপিৰ বুৰঞ্জী

## তথ্য সংগ্ৰহ

শ্ৰেণী:অসমৰ ভাষা আৰু লিপি
ফালু ৰেড্

**ফালু ৰেড্** বা **ফালুন ৰেড্** (   ;    , ) হৈছে ফালুন তাম খনিৰ উপজাত হিচাপে পোৱা ৰঙা আইৰণ অক্সাইডৰ ৰং। ইয়াক পৰম্পৰাগতভাৱে প্ৰস্তুত কৰা আটা ভিত্তিক ৰং হিচাপে ব্যৱহাৰ কৰা হয়। ছুইডেন, ফিনলেণ্ড আৰু নৰৱেত কাঠৰ পৃষ্ঠ ভাগত এই ৰং প্ৰয়োগ কৰা হয়।

*Falu Rödfärg* হৈছে এটা সুৰক্ষিত ট্ৰেডমাৰ্ক, যিটো কেৱল ফালুন খনিৰ পৰা আহৰণ কৰা ৰঙা ৰং থকা সামগ্ৰীৰ বাবেহে ব্যৱহাৰ কৰিব পাৰি।  *Rödfärg* ( ছুইডিছ ), *rödmylla* ( ফিনলেণ্ড চুইডিছ ) বা *punamulta* ( ফিনিছ )ই প্ৰাকৃতিক ৰঙা অ'কাৰ  বা ঔদ্যোগীক আইৰণ অক্সাইড ৰং যুক্ত যিকোনো আটা ভিত্তিক ৰঙক বুজাব পাৰে.

## ইতিহাস
শতিকাজুৰি ফালুনত চলা তাম খননৰ পিছত খনিবোৰৰ ওচৰত মাটিৰ ওপৰত অৱশিষ্ট সামগ্ৰীৰ বৃহৎ স্তূপ জমা হৈছিল।

ষোড়শ শতিকাৰ ভিতৰত খনিটোৰ টেইলিং আৰু স্লেগৰ খনিজ পদাৰ্থই বিগলিত ৰূপত যোগ হোৱা তাম, লিমোনাইট, চিলিচিক এচিড আৰু জিংকেৰে সমৃদ্ধ ৰঙা ৰঙৰ বোকা সদৃশ উপাদান উৎপন্ন কৰিবলৈ আৰম্ভ কৰে। এই বোকাখিনি কেইবাঘণ্টা ধৰি গৰম কৰি লিনচিড অইল আৰু ৰাইৰ আটাৰ সৈতে মিহলি কৰিলে ইয়াৰ পৰা বতৰ বিৰোধী এক উৎকৃষ্ট ৰং সৃষ্টি হোৱা দেখা গ’ল। ১৭ শতিকাত উচ্চ শ্ৰেণীৰ লোকে সাধাৰণতে ব্যৱহাৰ কৰা ৰঙা ইটাৰ অৱয়ব অনুকৰণ কৰিবলৈ কাঠৰ অট্টালিকাত ফালু ৰেড্ প্ৰয়োগ কৰিবলৈ আৰম্ভ কৰে।

ছুইডেনৰ চহৰ অঞ্চলত ১৯ শতিকাৰ আৰম্ভণিলৈকে কাঠৰ অট্টালিকাবোৰত প্ৰায়ে ফালু ৰেড্ ৰং কৰা হৈছিল, তেতিয়া কৰ্তৃপক্ষই ইয়াৰ ব্যৱহাৰৰ বিৰোধিতা কৰিবলৈ আৰম্ভ কৰিছিল।

### পুনৰুত্থান
thumb| ফিনলেণ্ডৰ পৰ্ভু পুৰণি চহৰত নদীৰ পাৰৰ গুদাম
১৯ শতিকাৰ সময়ছোৱাত ছুইডেনৰ গ্ৰাম্য অঞ্চলত যেতিয়া দৰিদ্ৰ কৃষক আৰু খেতিয়কসকলে নিজৰ ঘৰত ৰং সানিবলৈ আৰম্ভ কৰিছিল তেতিয়াৰে পৰা ফালু ৰেডৰ জনপ্ৰিয়তাৰ পুনৰোত্থান ঘটিছিল। গ্ৰাম্য অঞ্চলত এতিয়াও ব্যাপকভাৱে এই ৰং ব্যৱহাৰ কৰা হয়। ফিনিছ ভাষাৰ অভিব্যক্তি "  " ('এটা ৰঙা কটেজ আৰু এটা আলুৰ পেচ')ই ইডিলিক ঘৰ আৰু জীৱনক বুজাইছে, ই ফালু ৰেড্ ৰঙেৰে ৰং কৰা এখন দেশৰ ঘৰৰ প্ৰত্যক্ষ ইংগিত।
right|thumb| মিহলাই ৰং কৰি সিজোৱাৰ পিছত প্ৰস্তুত হোৱা ফালু ৰেড্

## আটাৰ ৰঙৰ গঠন
ৰংটোত পানী, ৰাইৰ আটা, লিনচিড অইল, চিলিকেট, আইৰণ অক্সাইড, তামৰ যৌগ, আৰু জিংক থাকে। ফালু ৰেডৰ বয়স বৃদ্ধিৰ লগে লগে বাইণ্ডাৰৰ অৱনতি ঘটে, যাৰ ফলত ৰঙৰ দানাবোৰ ঢিলা হৈ পৰে, কিন্তু পুনৰ ৰং কৰাৰ আগতে পৃষ্ঠভাগ ব্ৰাছ কৰি পুনৰাই ৰং কৰিবৰ উপযোগী হৈ পৰে আৰু এনেকৈয়ে নতুনত্বক পুনৰুদ্ধাৰ কৰাটো সহজ। 

অক্সাইড জ্বলোৱাৰ মাত্ৰাৰ ওপৰত নিৰ্ভৰ কৰি প্ৰকৃত ৰং বেলেগ হ’ব পাৰে, প্ৰায় ক’লাৰ পৰা উজ্জ্বল, পাতল ৰঙালৈকে এই ভিন্নতা পৰিলক্ষিত হয়। বিভিন্ন সময়ত ৰঙা ৰঙৰ বিভিন্ন টোন জনপ্ৰিয় হৈ আহিছে। 

## তথ্যসূত্ৰসমূহ

## বাহ্যিক সংযোগসমূহ

* ছুইডেনত ছাই প্ৰতিৰোধ ক্ষমতা পৰীক্ষা (Falu 5 পৃষ্ঠাত, ছুইডিছ ভাষাত)

শ্ৰেণী:প্ৰাকৃতিক ৰঙ
শ্ৰেণী:নৰৱেৰ সংস্কৃতি
মহিলাৰ প্ৰিমিয়াৰ লীগ

**মহিলাৰ প্ৰিমিয়াৰ লীগ** (ইংৰাজী :**Women's Premier League** চমুকৈ **WPL**) হৈছে ভাৰতত অনুষ্ঠিত হোৱা এখন পেছাদাৰী টুৱেণ্টী২০ ক্ৰিকেট লীগ। মুম্বাইত মুখ্য কাৰ্যালয়স্থিত ভাৰতীয় ক্ৰিকেট নিয়ন্ত্ৰণ ব’ৰ্ড (বি চি চি আই)য়ে এই লীগৰ সূচনা কৰিছিল। ক্ৰিকেট বিশ্বৰ প্ৰায় সকলো দেশৰে মহিলা খেলুৱৈৰে সমৃদ্ধ এই প্ৰতিযোগিতাৰ বৰ্তমান দলৰ সংখ্যা ৫টা।

## দল
২০২৫ ছিজনলৈকে মহিলাৰ প্ৰিমিয়াৰ লীগত ভাৰতৰ কেইবাখনো চহৰক লৈ দল পাঁচটা।

## সংস্কৰণ আৰু ফলাফল

## প্ৰদৰ্শনৰ অভিলেখ

## অভিলেখ আৰু পৰিসংখ্যা

* Source: ESPNcricinfo

## তথ্যসূত্ৰ

শ্ৰেণী:খেল
দিপ্লু ৰঞ্জন শৰ্মা

**দিপ্লু ৰঞ্জন শৰ্মা** ভাৰতীয় জনতা পাৰ্টিৰ অসম প্ৰদেশৰ এজন ৰাজনৈতিক। তদুপৰি তেওঁ চামগুৰি সমষ্টিৰ পৰা নিৰ্বাচিত অসম বিধানসভাৰ সদস্য। শৰ্মা ২০২৪ চনৰ উপ নিৰ্বাচনত চামগুৰি সমষ্টিৰ পৰা বিধানসভালৈ নিৰ্বাচিত হয়

## তথ্য উৎস
শ্ৰেণী:অসমৰ ব্যক্তি
শ্ৰেণী:অসমৰ ৰাজনীতিক
শ্ৰেণী:অসমৰ সমাজকৰ্মী
শ্ৰেণী:জীৱিত ব্যক্তি
ৰাইকমল

**ৰাইকমল** () সুবোধ মিত্ৰ পৰিচালিত এখন বঙালী নাট্যধৰ্মী চলচ্চিত্ৰ। অভিনয় কৰিছে উত্তম কুমাৰ, সাবিত্ৰী চেটাৰ্জী, কাবেৰী বসু, চন্দ্ৰাৱতী দেৱী আদিয়ে। সংগীত ৰচনা পংকজ কুমাৰ মল্লিকৰ। গীতৰ কথা অতুলপ্ৰসাদ সেন, তাৰাশংকৰ বন্দোপাধ্যায়, শৈলেন ৰায়ে লিখিছে। ছবিখন ১৯৫৫ চনৰ ৮ মাৰ্চত মুক্তি পাইছিল। ইয়াত কাবেৰী বসুৰ অভিষেক ঘটিছিল। আৰোৰা ফিল্ম কৰ্পৰেশ্যনৰ অধীনত উত্তম কুমাৰৰ এইখন প্ৰথম কাম আৰু ৰাইকমলক উত্তম কুমাৰ অভিনীত আৰু বঙালী চলচ্চিত্ৰৰ প্ৰাৰম্ভিক পৰ্যায়ৰ অন্যতম শ্ৰেষ্ঠ ছবি হিচাপে স্মৰণ কৰা হয়। ছবিখনে বক্স অফিচত ছবিখনে সমালোচকৰ প্ৰশংসা পোৱাৰ সমান্তৰালভাবে বক্স অফিচতো বিপুল সফলতা লাভ কৰে। বিদেশী টেলিভিছনত প্ৰদৰ্শিত প্ৰথম ভাৰতীয় ছবি হিচাপে ইয়াক এক মাইলৰ খুঁটি হিচাপে গণ্য কৰা হয়।

## কাহিনীৰ সাৰাংশ
ৰাইকমল কৃষ্ণৰ ভক্ত। ৰাই আৰু ৰঞ্জনৰ মাজত সৰুৰে পৰা ভালপোৱা। দুয়ো বিয়া হ’ব বিচাৰে যদিও দুয়োজনে বেলেগ বেলেগ জাতিৰ বাবে তেওঁলোক বহু সমস্যাৰ সন্মুখীন হ’বলগীয়া হয়। 
## বঁটা
; ৩য় ৰাষ্ট্ৰীয় চলচ্চিত্ৰ বঁটা (১৯৫৫)
* শ্ৰেষ্ঠ বঙালী পূৰ্ণদৈৰ্ঘ্য ছবি (চাৰ্টিফিকেট অফ মেৰিট)
## তথ্যউৎস

## বাহ্যিক সংযোগ
* 

 শ্ৰেণী:১৯৫৫ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
মহাকবি গিৰীশচন্দ্ৰ

**মহাকবি গিৰীশচন্দ্ৰ** () ১৯৫৬ চনৰ মধু বসু পৰিচালিত বঙালী ভাষাৰ এখন ভাৰতীয় জীৱনীমূলক নাট্যধৰ্মী ছবি। কবি আৰু নাট্যকাৰ গিৰীশচন্দ্ৰ ঘোষৰ জীৱনীৰ আধাৰত ছবিখন নিৰ্মাণ কৰা হৈছে। নাম ভূমিকাত অভিনয় কৰিছে পাহাৰী সান্যালে। আন আন গুৰুত্বপূৰ্ণ চৰিত্ৰত আছে অসিতবৰণ, অহীন্দ্ৰ চৌধুৰী, গুৰুদাস বন্দ্যোপাধ্যায়, সন্ধ্যাৰাণী আৰু মলিনা দেৱী। ১৯৫৬ চনৰ ১ জুনত কালিকা ফিল্মছ প্ৰাইভেট লিমিটেডৰ বেনাৰত ছবিখন মুক্তি পায়। চতুৰ্থ ৰাষ্ট্ৰীয় চলচ্চিত্ৰ বঁটাত মহাকবি গিৰিশচন্দ্ৰই বঙালী ভাষা শিতানত শ্ৰেষ্ঠ পূৰ্ণদৈৰ্ঘ্যৰ চলচ্চিত্ৰৰ চাৰ্টিফিকেট অফ মেৰিট লাভ কৰে।

## অভিনয় শিল্পী

* পাহাড়ী সান্যাল – (গিৰিশচন্দ্ৰ ঘোষ)
* অসিত বৰণ 
* অহীন্দ্ৰ চৌধুৰী
* গুৰুদাস বন্দ্যোপাধ্যায় (ঠাকুৰ ৰামকৃষ্ণ)
* সন্ধ্যাৰাণী (বিনোদিনী)
* মলিনা দেৱী (গিৰিশৰ বায়েক)
* ভাৰতী দেবী (সুৰত)
* জহৰ ৰায়
* অনুপ কুমাৰ 
* সবিতাব্ৰত দত্ত
* নীতিশ মুখোপাধ্যায়
* সন্তোষ সিংহ
* মিহিৰ ভট্টাচাৰ্য
* উৎপল দত্ত
* অবিনাশ দাস
* দেৱেন বন্দ্যোপাধ্যায়
* শ্ৰীপতি
* নিৰ্ম্মল
* আদিত্য 
* সৌৰিন
* শিৱকালী
* গংগাপদ বসু
* অজিত প্ৰকাশ
* বিনয়
* সজল কুমাৰ
* শোভা সেন
* তপতী ঘোষ

## সংগীত
ছবিখনৰ সংগীত ৰচনা কৰিছে অনিল বাগচীয়ে। গীত ৰচনা গিৰীশচন্দ্ৰ ঘোষ আৰু শ্যামল গুপ্তৰ। গীত কণ্ঠদান কৰিছে গীতা দত্ত, ধনঞ্জয় ভট্টাচাৰ্য, উৎপলা সেন, মৃণাল চক্ৰৱৰ্তী, অঞ্জু আৰু ছবি বন্দোপাধ্যায়ে।

## বঁটা
; ৪ৰ্থ ৰাষ্ট্ৰীয় চলচ্চিত্ৰ বঁটা (১৯৫৬)
* শ্ৰেষ্ঠ বঙালী পূৰ্ণদৈৰ্ঘ্য ছবি (চাৰ্টিফিকেট অফ মেৰিট)

## তথ্যউৎস

## বাহ্যিক সংযোগ
* 

 শ্ৰেণী:১৯৫৬ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
ভোদা, জলন্ধৰ

**ভোদা** () হৈছে ভাৰতৰ পঞ্জাব ৰাজ্যৰ জলন্ধৰ জিলাৰ ফিল্লৌৰ উপ-জিলাত অৱস্থিত এখন গাঁও। এই গাঁওখন উপ-জিলা সদৰৰ পৰা প্ৰায় ১২ কিলোমিটাৰ (৭.৫ মাইল) আৰু জিলা সদৰৰ পৰা প্ৰায় ৪০ কিলোমিটাৰ (২৫ মাইল) দূৰত্বত অৱস্থিত। এই গাঁওখনৰ প্ৰশাসন এখন নিৰ্বাচিত সৰপঞ্চৰ দ্বাৰা চলোৱা হয়। 

## জনসংখ্যা
২০১১ চনৰ লোকপিয়ল অনুসৰি ভোদা গাঁৱত মুঠ ১৭১টা পৰিয়াল আছে আৰু মুঠ জনসংখ্যা ৮২৪; য'ত ৪৪৫ গৰাকী পুৰুষ আৰু ৩৭৯ গৰাকী মহিলা আছে। ২০১১ চনৰ ভাৰতৰ লোকপিয়ল অনুসৰি, এই গাঁওখনৰ ৬৬৯ গৰাকী লোক তপশিলী জাতিৰ অন্তৰ্গত।

## বাহ্যিক সংযোগ
*ভোদা, লুধিয়ানা
* পঞ্জাব পৰ্যটন
* পঞ্জাবৰ জনগণনা

## তথ্যসূত্ৰ

শ্ৰেণী:ভাৰতৰ গাঁও
ভোদা, লুধিয়ানা

**ভোদা** হৈছে পঞ্জাবৰ লুধিয়ানা জিলাৰ লুধিয়ানা পূব তহছিলত অৱস্থিত এখন গাঁও।

## পৰিচালনা
গাঁওখন ভাৰতৰ সংবিধান আৰু পঞ্চায়তী ৰাজ (ভাৰত) অনুসৰি এখন নিৰ্বাচিত সৰপঞ্চৰ দ্বাৰা পৰিচালিত।

## বাহ্যিক সংযোগ
*ভোদা, জলন্ধৰ
* লুধিয়ানা ইষ্ট তহছিলৰ গাঁওসমূহ

## তথ্যসূত্ৰ

শ্ৰেণী:ভাৰতৰ গাঁও
পুটকী

**পুটকী** হৈছে ঝাৰখণ্ড ৰাজ্যৰ ধনবাদ জিলাৰ ধনবাদ সদৰ মহকুমাৰ অন্তৰ্গত এটা অঞ্চল। ২০২০ চনৰ লোকপিয়ল অনুসৰি ইয়াৰ মুঠ জনসংখ্যা ৩,২৮১ জন। তাৰে পুৰুষ ১,৭৩৫জন আৰু মহিলা ১,৫৪৬ জন। এই অঞ্চলটোৰ মুঠ আয়তন প্ৰায় ০.২৭ বৰ্গ কিলোমিটাৰ।

## ভূগোল
### অৱস্থান
পুটকী -ত অৱস্থিত।

২০০৬ চনত অন্য নগৰ এলেকাৰ সৈতে মিলি পুটকীয়ে ধনবাদ পৌৰ নিগম গঠন কৰে। পুটকী ধনবাদ পৌৰ নিগমৰ ৯ নং ৱাৰ্ডৰ অন্তৰ্গত।

### থানা
পুটকীত থানা আছে।

## অৰ্থনীতি
ভাৰত কোকিং ক'ল (BCCL)ৰ পুটকী বলিহাৰী অঞ্চল (সংক্ষেপে পি.বি. অঞ্চল)ৰ উৎপাদক খনি সমূহ হৈছে: পি.বি. প্ৰজেক্ট ক'লিয়াৰী, কে.বি. ১০/১২ পিট ক'লিয়াৰী, ভাগাবান্দ ক'লিয়াৰী আৰু গোপালিচক ক'লিয়াৰী। পি.বি. অঞ্চলৰ অপ্ৰচলিত খনি সমূহ হৈছে: কে.বি. ৫/৬ পিট ক'লিয়াৰী, কেন্ডুৱাদিহ ক'লিয়াৰী আৰু পুটকি ক'লিয়াৰী। পি.বি. অঞ্চলৰ অন্য এককসমূহ হৈছে: বি.চি. উদ্ভিদ, একৰা ৱাৰ্কশ্বপ, কেণ্ডুৱাদিহ অ'টো ৱাৰ্কশ্বপ আৰু ১৩২ কেভি উপকেন্দ্ৰ। অঞ্চল কাৰ্যালয় আৰালগোৰিয়াত অৱস্থিত।

পি.বি. অঞ্চলত কৰ্মচাৰীসকলৰ বাবে প্ৰায় ৬,০০০ খন আবাসন আছে।

## পৰিবহন
পুটকী ১৮ নং ৰাষ্ট্ৰীয়  ঘাইপথ (পুৰণি ৩২ নং ৰাষ্ট্ৰীয় ঘাইপথ) (স্থানীয়ভাৱে ধনবাদ-বোকাৰো ৰোড বুলি জনপ্ৰিয়)ত।

গোমোহ-আদ্ৰা লাইনৰ ওচৰতে কাৰ্কেন্দত এটা ষ্টেচন আছে।

## তথ্যসূত্ৰ
ফেদা গীৰ্জা

**ফেদা গীৰ্জা** হৈছে চাৰ্চ অৱ নৰৱেৰ এখন পাৰিচ গীৰ্জা, যি নৰৱেৰ আগ্দেৰ জিলাৰ ক্ৱিনেছডাল মিউনিচিপেলিটীৰ ফেদা গাঁৱৰ ফেদাফিঅৰ্ডেনৰ কাষত অৱস্থিত। এই গীৰ্জাখন লিষ্টাৰ অগ মানডাল প্ৰ'স্তি (ডীনাৰী)ৰ অন্তৰ্গত ফেদা পাৰিচৰ অংশ। সেউজীয়া, কাঠৰে নিৰ্মিত এই‌ গীৰ্জাখন এম্পায়াৰ শৈলীৰ ক্ৰুচিফৰ্ম নক্সাত ১৮০২ চনত গঢ়ি তুলিছিল, অৱশ্যে ইয়াৰ স্থপতিকৰ নাম অজ্ঞাত। গীৰ্জাখনত প্ৰায় ২৪০ গৰাকী লোক বহিব পৰা যায়।

## ইতিহাস
গীৰ্জাখনৰ আটাইতকৈ পুৰণি লিখিত ইতিহাস ১৩০২ চনৰ পৰা পোৱা গৈছে, যদিও এই গীৰ্জাখন তাৰ আগতেই অৱস্থিত আছিল বুলি বিশ্বাস কৰা হয়। প্ৰাৰম্ভিক গীৰ্জাখন সম্ভৱতঃ এখন ষ্টেভ গীৰ্জা আছিল। ১৫৯৩ চনত, পুৰণি গীৰ্জাখন ভাঙি পেলাই কাঠেৰে গঢ়ি তোলা এখন আয়তাকাৰ আকৃতিৰ নেভ আৰু ঠেক আয়তকাৰ চেন্সেলযুক্ত নতুন গীৰ্জা নিৰ্মাণ কৰা হয়। ১৮০০ চনত এই গীৰ্জাখনো ভাঙি তাতেই নতুন ক্ৰুচিফৰ্ম আকৃতিৰ গীৰ্জা নিৰ্মাণ আৰম্ভ কৰা হয়। এই নতুন গীৰ্জাখন ১৮০২ চনত উদ্‌ঘাটিত হৈছিল। ১৮৫০ চনৰ দশকৰ ভিতৰত গীৰ্জাখনত দ্বিতীয় তলাৰ নতুন আসন, এখন পাল্পিট, এখন বেদীৰ ছবি আৰু এখন বাপ্তিস্মৰ সঁজুলি সংযুক্ত কৰা হয়। ১৮৫৪ চনত শ্মশানখন প্ৰায় ৯০০ বৰ্গ মিটাৰলৈ সম্প্ৰসাৰণ কৰা হৈছিল।

## ফটো গেলাৰী

Feda 1 (865707428).jpg
Feda Kirke 2010-07-04.jpg
Nasjonalbiblioteket - Widerøe flyfoto - Tettstedet Feda i Kvinesdal kommune.jpg


## আৰু চাওক
*ফেদা (দ্ব্যৰ্থতা দূৰীকৰণ পৃষ্ঠা)

## তথ্যসূত্ৰ

শ্ৰেণী:গীৰ্জাঘৰ
ফেদা (দ্ব্যৰ্থতা দূৰীকৰণ পৃষ্ঠা)

*ফেদা, নৰৱেৰ পুৰণি ভেষ্ট-আগডাৰ কাউন্টিৰ এখন পূৰ্বৰ পৌৰসভা।
*ফেদা, নৰৱেৰ আগডাৰ কাউণ্টিৰ ক্ভিনেছডাল পৌৰসভাৰ এখন গাঁও।
**ফেদা: দ্য এমব্লেম অৱ জাষ্টিছ*, ১৯৯৪ চনৰ জাপানীজ ভিডিঅ' গেম।
*ফেদা আইছ’ভিচ, এগৰাকী বছনিয়ান চিত্ৰনাট্যকাৰ।
*ফেদা দুদিক, (জন্ম: ১ ফেব্ৰুৱাৰী ১৯৮৩) এজন বছনিয়ান পেছাদাৰী ফুটবল মেনেজাৰ আৰু প্ৰাক্তন খেলুৱৈ যি ছাৰ্বিয়ান ছুপাৰলিগা ক্লাব Radnički 1923 ৰ মেনেজাৰ।
*ফেদা গীৰ্জা, নৰৱেৰ এটা উল্লেখযোগ্য গীৰ্জা।
*ফেদাইয়া হ্ৰদ, ট্ৰেণ্টিনো আৰু ইটালীৰ বেলুনো প্ৰভিন্সৰ এটা হ্ৰদ।
*কানিম চানা ফেদা, ১৯৬৫ চনৰ এখন তুৰ্কী ৰোমান্টিক নাটকীয় চলচ্চিত্ৰ।
*বাছ ফেদা, আইৰিছ বাছ কোম্পানী।
*মাঝী ফেদা, মধ্য নেপালৰ বাগমতী মণ্ডলৰ কাভ্ৰেপালনচোক জিলাৰ এখন গাঁও উন্নয়ন সমিতি৷

শ্ৰেণী:দ্ব্যৰ্থতা দূৰীকৰণ পৃষ্ঠা
মনিৰ হাইদাৰ

**মনিৰ হাইদাৰ** এজন বাংলাদেশী সংবাদিক, লেখক আৰু ৰাজনৈতিক বিশ্লেষক। তেওঁ বৰ্তমানে মুহাম্মদ ইউনুছৰ নেতৃত্বত গঠিত অন্তৰ্বৰ্তীকালীন বাংলাদেশ চৰকাৰত জ্যেষ্ঠ সচিবৰ পদমৰ্য্যাদা লৈ প্ৰধান উপদেষ্টাৰ বিশেষ সহায়ক হিচাপে কৰ্মৰত আছে।

## আৰম্ভণিৰ জীৱন
মনিৰ হাইদাৰ মেহেৰপুৰ জিলাৰ বাসিন্দা। তেওঁ মেহেৰপুৰ সদৰ উপজিলাৰ অন্তৰ্গত ইছলামনগৰ গাঁৱত জন্মগ্ৰহণ কৰে।

পেচাগতভাৱে তেওঁ সংবাদিকতাৰ সৈতে জড়িত। ব্যক্তিগতভাৱে তেওঁ নাগৰিক অধিকাৰ আৰু ৰাজনৈতিক বিষয়ৰ ওপৰত আলোচনাত সক্ৰিয়ভাৱে অংশ লয়। তেওঁ বৰ্তমানে আমেৰিকাৰ নিবাসী।

## পেচাগত জীৱন
মনিৰ হাইদাৰে প্ৰায় তিনি দশক ধৰি সংবাদ জগতত কাম কৰিছে। তেওঁ *দৈনিক পূৰ্বকোণ*, *ভোৰেৰ কাগজ*, *জনকণ্ঠ*, *জয়জয়দিন*, *ইত্তেফাক* আৰু *মানবজমিন* আদি বাতৰি কাকতত কাম কৰিছে। বৰ্তমানে তেওঁ টেলিভিছন চেনেল *বাংলাভিছন*ত উপদেষ্টা হিচাপে কৰ্মৰত। লগতে তেওঁ এজন জনপ্ৰিয় ৰাজনৈতিক বিশ্লেষক হিচাপে পৰিচিত।

2012 চনৰ মাৰ্চ মাহত তেওঁ আছিফ নজৰুলৰ বিৰুদ্ধে আদালতৰ অবমাননাৰ এক আদেশ লৈ চিন্তা প্ৰকাশ কৰিছিল।

2025 চনৰ ৫ ফেব্ৰুৱাৰীত তেওঁ প্ৰধান উপদেষ্টাৰ বিশেষ সহায়ক হিচাপে নিযুক্তি লাভ কৰে। এই নিযুক্তিৰ ঘোষণা চৰকাৰৰ জনপ্ৰশাসন মন্ত্ৰণালয়ে এক বিজ্ঞপ্তিৰ জৰিয়তে দিয়ে। 
তেওঁৰ দায়িত্ব হ'ব বিভিন্ন ৰাজনৈতিক দল আৰু গোটৰ সৈতে যোগাযোগ আৰু আলোচনাৰ জৰিয়তে ৰাষ্ট্ৰীয় ঐকমত্য গঠন কৰা, প্ৰধান উপদেষ্টাৰ পৰৱৰ্তী হিচাপে।

## উৎসসমূহ

শ্ৰেণী:জীৱিত ব্যক্তি
শ্ৰেণী:বাংলাদেশৰ ব্যক্তি
চুমা

**চুমা** (জাপানী: 中馬, অৰ্থ "মধ্য ঘোঁৰা") আছিল মধ্যযুগীয় শিনান' প্ৰদেশ, জাপানৰ এটা ব্যক্তিগত মালবাহী পৰিবহণ ব্যৱস্থা। 

শিনান'ৰ পাহাৰীয়া ভূ-প্ৰকৃতিৰ বাবে, কৃষিজাত সামগ্ৰী আৰু অন্যান্য সামগ্ৰী ভূভাগীয় জলপথৰ জৰিয়তে পৰিবহণ সম্ভৱ নহ'ল। ফলস্বৰূপে, বহুতো ব্যক্তিগত প্ৰতিষ্ঠানে ঘোঁৰাৰ সহায়ত সামগ্ৰী পৰিবহণ আৰম্ভ কৰে। তেওঁলোকে চৰকাৰী ডাক-চকীৰ ব্যৱস্থাৰ সৈতে প্ৰত্যক্ষ প্ৰতিযোগিতাত পৰে, আৰু কিছুমান ক্ষেত্ৰত তেওঁলোকৰ সুবিধা আছিল (উদাহৰণস্বৰূপে, ঘোঁৰা-বহন ব্যৱস্থাত প্ৰতিটো চকীত নতুন ঘোঁৰালৈ মাল সলনি কৰাৰ প্ৰয়োজন নাছিল)। এই দুটা ব্যৱস্থাৰ প্ৰতিনিধিসকলৰ মাজত সংঘাত সাধাৰণ ঘটনা আছিল। শিনান'ৰ মুখ্য পথ 'ইনা ৰোড' চৰকাৰী বকুফু (বাকুফু)ৰ নিয়ন্ত্ৰণত নথকাৰ বাবে আৰু তাত চৰকাৰী যাতায়াত কম থকাৰ বাবে, চুমা বাহকসকলে মালবাহী ব্যৱসায়ত একাধিকবাৰ প্ৰভুত্ব বিস্তাৰ কৰিছিল।

শিনান'ৰ ঘোঁৰা বাহকসকল মূলত তিনিধৰণৰ আছিল। প্ৰথম শ্ৰেণীটো আছিল স্থানীয় কৃষক, যি নিজৰ তথা ছাত্ৰীসকলৰ সামগ্ৰী বজাৰত লৈ গৈছিল। দ্বিতীয় শ্ৰেণী আছিল ওচৰৰ ঈইডা, নাগানোৰ বাহকসকল, যাক স্থানীয় ব্যৱসায়ীয়ে বজাৰৰ বাবে সামগ্ৰী অনিবলৈ নিযুক্ত কৰিছিল। শেষত, এক স্বতন্ত্ৰ ব্যৱসায়ীৰ গোট আছিল, যি নিজ উদ্যোগত সামগ্ৰী ক্ৰয়, পৰিবহণ আৰু বিক্ৰয় কৰিছিল। সপ্তদশ শতিকাৰ শেষ ভাগত, এই তিনিও শ্ৰেণীৰ প্ৰতিনিধিসকলে 'চুমা নাকামা' নামৰ এখন আধা-আনুষ্ঠানিক বাণিজ্য সংগঠন গঠন কৰে, যাৰ উদ্দেশ্য আছিল চুমা বাহকসকলৰ স্বাৰ্থ ৰক্ষা কৰা আৰু চৰকাৰী চকী ব্যৱস্থাৰ আক্ৰমণৰ বিৰুদ্ধত প্ৰতিবাদ কৰা।

চুমা ব্যৱস্থাটো ১৬৭৩ চনত চৰকাৰীভাৱে স্বীকৃত হয় আৰু ১৭৬৪ চনত ই যথেষ্ট লাভজনক হৈ পৰাৰ পিছত শোগুনেটই ইয়াক নিয়ন্ত্ৰণ কৰিবলৈ নিৰ্দিষ্ট বিধি-ব্যৱস্থা প্ৰৱৰ্তন কৰে।

## তথ্যসূত্ৰ

শ্ৰেণী:পৰিবহণ
হেৰ্মানুছ হাগা

**হেৰ্মান হাগা** (২৪ জানুৱাৰী ১৮৫২ – ১১ ছেপ্টেম্বৰ ১৯৩৬) এজন ডাচ পদাৰ্থ বিজ্ঞানী আছিল।

## জীৱন আৰু কৰ্ম
হাগাই ১৮৭১ ৰ পৰা ১৮৭৬ চনলৈকে লাইডেন বিশ্ববিদ্যালয়ত পদাৰ্থবিজ্ঞান অধ্যয়ন কৰিছিল। তেওঁ পিয়টাৰ ৰেইকেৰ তত্ত্বাবধানত *Over de absorptie van stralende warmte door waterdamp* (জলবাষ্পৰ দ্বাৰা বিকিৰিত তাপৰ শোষণৰ বিষয়ে) শীৰ্ষক প্ৰবন্ধৰে ডক্টৰেট ডিগ্ৰী লাভ কৰে। 

১৮৮৬ ৰ পৰা ১৯২১ চনলৈকে হাগা গ্ৰোনিনজেন বিশ্ববিদ্যালয়ত পদাৰ্থবিজ্ঞানৰ অধ্যাপক হিচাপে কৰ্মৰত আছিল, য'ত তেওঁ নতুন পদাৰ্থবিজ্ঞান প্ৰয়োগশালা পৰিকল্পনা কৰি নিৰ্মাণ কাৰ্য তত্ত্বাবধান কৰিছিল। এই প্ৰয়োগশালাটো ১৮৯২ চনত উদ্বোধন কৰা হৈছিল। ১৯০০ চনৰ পৰা তেওঁ বিশ্ববিদ্যালয়খনৰ উপাচাৰ্যৰ দায়িত্বতো আছিল। 

তেওঁ ৱেষ্টন চেলৰ ভল্টেজ সম্পৰ্কে পৰীক্ষা কৰিছিল, যাৰ ফলত আধুনিক **ভল্ট**ৰ সংজ্ঞা নিৰ্ধাৰণত সহায়ক হৈছিল। কৰনেলিছ উইণ্ডৰ সৈতে, হাগাই ১৫ মাইক্ৰোমিটাৰ চিৰ্ণেৰে এক্স-ৰে পাৰ কৰাই, ভি-আকাৰৰ সঁজুলিৰ সহায়ত এক প্ৰক্ষেপণ লক্ষ্য কৰিছিল। লক্ষ্য চিৰ্ণে খুলি ২৭ মাইক্ৰোমিটাৰ আৰু শেষত প্ৰায় শূন্য মাইক্ৰোমিটাৰ আছিল। তেওঁলোকে narrower অংশৰ পৰা ওলোৱা এক্স-ৰে'ৰ বিস্তাৰক ধাৰণাক diffraction pattern হিচাপে ব্যাখ্যা কৰিছিল।

হাগা **Nederlandse Natuurkundige Vereniging** (ডাচ পদাৰ্থবিজ্ঞান সংঘ)-ৰ প্ৰতিষ্ঠাপকসকলৰ অন্যতম আছিল। কৰনেলিছ উইণ্ড (১৮৬৭–১৯১১)ৰ লগতে, তেওঁৰ শিষ্যসকলৰ ভিতৰত আছিল – স্ফটিকবিদ পিটাৰ টাৰ্পষ্ট্ৰা (১৮৮৬–১৯৭৩) আৰু Philips Natuurkundig Laboratorium-ৰ দ্বিতীয় গৱেষক এক্কো উষ্টাৰহুইছ (১৮৮৬–১৯৬৬)।

১৮৯৬ চনত হাগাই ৰয়েল নেদাৰলেণ্ডছ একাডেমী অৱ আৰ্টছ এণ্ড চায়েন্সেছ-ৰ সদস্যপদ লাভ কৰে।

## বাহ্যিক সংযোগসমূহ
*
***''হাগা** হৈছে জাপান, নৰৱে, ছুইডেন আৰু ফিনলেণ্ডৰ ছুইডিছ ভাষী অঞ্চলৰ এটা উপাধি।''

## তথ্যসূত্ৰ

শ্ৰেণী:পদাৰ্থ বিজ্ঞানী
শ্ৰেণী:বিজ্ঞানী
পাদাৰ দ্বীপ

**পাদাৰ**, বা **পাদা** হৈছে ইণ্ডোনেছিয়াৰ ইষ্ট নুছা টেঙ্গগাৰাৰ ৱেষ্ট মাংগাৰাই ৰিজেঞ্চীৰ অংশভুক্ত কমোডো দ্বীপপুঞ্জৰ অন্তৰ্গত কমোডো আৰু ৰিঞ্চা দ্বীপৰ মাজত অৱস্থিত এটা সৰু দ্বীপ। এইটো কমোডো ৰাষ্ট্ৰীয় উদ্যানৰ ভিতৰত তৃতীয় বৃহৎ দ্বীপ। 

কমোডো দ্বীপপুঞ্জ কমোডো ড্ৰেগনৰ বাবে বিখ্যাত। এই বৃহৎ গোগোলীয়া প্ৰজাতিবোৰৰ দৈৰ্ঘ্য প্ৰায় ৩ মিটাৰ (৯.৮ ফুট)লৈকে হ’ব পাৰে। যদিও কমোডো আৰু ৰিঞ্চা দ্বীপত এইসকল সচৰাচৰ বাস কৰে, পাদাৰ দ্বীপত কমোডো ড্ৰেগন বিলুপ্ত বুলি গণ্য কৰা হৈছিল। কিন্তু ২০০৪ চনত "কমোডো ছাৰভাইভেল এজেন্সী"য়ে ১২জন ব্যক্তিৰ উপস্থিতিৰ তথ্য প্ৰকাশ কৰিছিল, যিয়ে দ্বীপপটোত এইসকল প্ৰজাতিৰ পুনৰ আগমন সম্ভৱ বুলি সূচায়।

দ্বীপটোৰ ভৌগোলিক গঠন অতি পৰ্বতীয় আৰু থিয়, য’ত আগ্নেয়গিৰি পৰ্বতমালাসমূহ আৰু গভীৰ উপসাগৰসমূহ আছে। ইয়াৰ জৈৱবৈচিত্ৰ্য মূলত জুপাৰ আৰু তৃণভূমিৰে গঠিত, যাৰ বাবে ই এখন ছাৱানাৰ দৰে পৰিৱেশ সৃষ্টি কৰে। পাদাৰত চাৰিখন গভীৰ উপসাগৰ আছে, য’ত বেলিৰ ৰং ভিন্ন – বেছিভাগ অংশ ধুসৰ, কিছু অংশ গোলাপী। পাদাৰ দ্বীপৰ চাৰিওফালে থকা পানীৰ অঞ্চলসমূহ স্কুবা ডাইভিং আৰু চ্নৰ্কেলিংৰ বাবে জনপ্ৰিয়।

## চিত্ৰশালা


File:Padar panorama.jpg|পাদাৰ দ্বীপ, বন্দৰৰ দৃশ্য
File:Padar beach.jpg|সূৰ্যাস্ত, পাদাৰ দ্বীপ
File:Pulau Padar (West).jpg|পশ্চিম উপকূলৰ দৃশ্য


## তথ্যসূত্ৰ

শ্ৰেণী:দ্বীপ
শ্ৰেণী:ৰাষ্ট্ৰীয় উদ্যান
শ্ৰেণী:ইণ্ডোনেছিয়া
গন্ধেশ্বৰী

**গন্ধেশ্বৰী** () হʼল দুৰ্গা দেৱীৰ অৱতাৰ আৰু গন্ধবণিক সম্প্ৰদায়ৰ উপাস্য দেৱী৷ প্ৰতি বছৰে বʼহাগ মাহৰ পূৰ্ণিমা তিথিত দেৱীৰ পূজাৰ আয়োজন কৰা হয়। এটি প্ৰবাদ অনুসৰি তেওঁ গন্ধবতীক গন্ধাসুৰৰ হাতৰ পৰা পৰা ৰক্ষা কৰিছিল। দেৱী গন্ধেশ্বৰী চতুৰ্ভূজা, শঙ্খ-চক্ৰ-ধনুৰ্বাণধাৰিণী আৰু সিংহবাহিনী। গন্ধবণিক সম্প্ৰদায়ে তেওঁলোকৰ ব্যৱসায়ৰ উন্নতি কামনাৰে এই দেৱীৰ পূজা অনুষ্ঠিত কৰে। 

## তথ্য সংগ্ৰহ

শ্ৰেণী:শিৱৰ পত্নী
শ্ৰেণী:ভাগ্য দেৱী
শ্ৰেণী:দুৰ্গাৰ ৰূপ
ডেভিদ মুতা

**ডেভিদ মুতা** (জন্ম ২৪ অক্টোবৰ ১৯৮৭) পাপুৱা নিউগিনিৰ এগৰাকী ফুটবল খেলুৱৈ। তেওঁ হেকাৰি ইউনাইটেড আৰু পাপুৱা নিউগিনি ৰাষ্ট্ৰীয় ফুটবল দলৰ হৈ মিডফিল্ডাৰ প্লেয়াৰ হিচাপে খেলে আৰু লগতে তেওঁ দলৰ অধিনায়কো।

## ক্লাব জীৱন
মুতাই ২০০৬ চনত হেকাৰি ইউনাইটেডত তেওঁৰ খেলুৱৈ জীৱন আৰম্ভ কৰিছিল। ২০০৮ চনত তেওঁ অষ্ট্ৰেলিয়াৰ চানচাইন ক'ষ্ট ক্লাবত যোগ দিয়ে আৰু কুইন্সলেণ্ড ষ্টেট লীগ খিতাপ জিকাত সহায় কৰে।

২০০৮ চনৰ ৬ ডিচেম্বৰ তাৰিখে তেওঁ নিউজিলেণ্ডত এল এ গেলেক্সি ৰ বিৰুদ্ধে ওচেনিয়া একাদশৰ হৈ এগৰাকী প্ৰদৰ্শনী খেলত অংশ গ্ৰহণ কৰিছিল।

তাৰ পাছত তেওঁ পাপুৱা নিউগিনিলৈ ঘূৰি আহে আৰু ২০১০ চনত হেকাৰি ইউনাইটেডৰ অধিনায়ক হিচাপে ও’এফ চি চেম্পিয়নছ লীগ খিতাপ জিকাত নেতৃত্ব দিয়ে। এই জয়ে তেওঁলোকক ২০১০ ফিফা ক্লাব বিশ্বকাপত যোগদানৰ বাবে যোগ্যতা প্ৰদান কৰে। প্ৰথম খেলত তেওঁ ৯০ মিনিট খেলি আল ৱাহাদাৰ বিৰুদ্ধে ০–৩ ব্যৱধানত পৰাস্ত হয়।

## আন্তঃৰাষ্ট্ৰীয় জীৱন
মুতাই ২০০৮ চনৰ অ’এফ চি অলিম্পিক বাছনি খেলত পাপুৱা নিউগিনি এ-২৩ দলৰ হৈ ২টা গ'ল কৰিছিল। 

২০১১ চনৰ ২৭ আগষ্টত তেওঁ পেছিফিক গেমছত কুক দ্বীপপুঞ্জৰ বিৰুদ্ধে পূৰ্ণ ৰাষ্ট্ৰীয় দলৰ হৈ প্ৰথম খেল খেলি ৪–০ গ’লত এটা গ'ল কৰে।

২০১৬ চনৰ অ’ এফ চি ৰাষ্ট্ৰসমূহৰ কাপত তেওঁ দলেৰ অধিনায়ক হিচাপে নিৰ্বাচিত হয় আৰু দলক প্ৰথমবাৰৰ বাবে ফাইনেললৈ আগবঢ়াই লৈ যায়। যদিও তেওঁলোক ফাইনেলত নিউজিলেণ্ডৰ হাতত পৰাস্ত হয়, মুতাক প্ৰতিযোগিতাটোৰ সৰ্বশ্ৰেষ্ঠ খেলুৱৈ হিচাপে গোল্ডেন বল বঁটা প্ৰদান কৰা হয়। 

### আন্তঃৰাষ্ট্ৰীয় গ'লসমূহ
*গ'লসমূহত পাপুৱা নিউগিনিৰ গ'ল আগতে উল্লেখ কৰা হৈছে। *

## সন্মান
**হেকাৰি ইউনাইটেড**
* পাপুৱা নিউ গিনি নেচনেল চকৰ লীগ: ২০০৬, ২০০৭–০৮, ২০০৮–০৯, ২০০৯–১০, ২০১০–১১, ২০১১–১২, ২০১৩, ২০১৪ 
* অ’ এফ চি চেম্পিয়নছ লীগ: ২০০৯–১০

**চানচাইন ক'ষ্ট**
* কুইন্সলেণ্ড ষ্টেট লীগ: ২০০৮

**ব্যক্তিগত**
* অ’ এফ চি ৰাষ্ট্ৰসমূহৰ কাপ গোল্ডেন বল: ২০১৬

## তথ্যসূত্ৰ

শ্ৰেণী:ফুটবল খেলুৱৈ
কুকুৰ গাঁও

**কুকুৰ** হৈছে মধ্য আলবেনিয়াৰ এলবাছান জিলাৰ এখন গাঁও আৰু পূৰ্বৰ এটা পৌৰসভা। ২০১৫ চনৰ স্থানীয় চৰকাৰী পুনৰ্গঠন অনুসৰি, ই গ্ৰামচ পৌৰসভাৰ এটা উপবিভাগ হিচাপে অন্তৰ্ভুক্ত হয়। ২০১১ চনৰ জনগণনাৰ অনুসৰি ইয়াৰ জনসংখ্যা আছিল ২,৫৬০ গৰাকী। এই পৌৰ এককটো স্নোচেম, চয়নিক, মুকাজ, ইৰমাথ, কালাজ, গ্ৰীবে, ভ্ৰেষ্টাচ, কুকুৰ, ৰাস্তান আৰু গ্ৰাজ্ডান গাঁৱৰ দ্বাৰা গঠিত।

## তথ্যসূত্ৰ

শ্ৰেণী:ভৌগোলিক অঞ্চল
কোনি (উপন্যাস)

***কোনি*** হৈছে মতি নন্দীৰ দ্বাৰা ৰচিত এখন বাংলা উপন্যাস।

## কাহিনী
এদিন ক্ষিতীষ সিংহ নামে এজন অভিজ্ঞ সাঁতোৰ প্ৰশিক্ষকে এখন নদীত কোনি নামৰ এগৰাকী যুৱতীক সাঁতোৰ দেখিলে। তেওঁ সিদ্ধান্ত ল'লে যে, কোনিক সাঁতোৰ প্ৰতিযোগিতাৰ বাবে প্ৰশিক্ষণ দিব। কোনিৰ পৰিয়াল আৰ্থিকভাৱে জুৰুলা আছিল, আৰু তেওঁৰ ককায়েক এগৰাকী যক্ষ্মা ৰোগী আছিল যি মাহে কেৱল ১৫০ টকা উপাৰ্জন কৰিছিল – সাতজনীয়া পৰিয়ালৰ একমাত্ৰ উপাৰ্জনকাৰী। তেওঁৰ ককায়েকৰ মৃত্যুৰ পিছত পৰিয়ালটো গভীৰ সংকটত পৰে। তেতিয়া ক্ষিতীষে নিজৰ পত্নীৰ 'প্ৰজাপতি' নামৰ টেইলৰ দোকানত কোনিক এটা সৰু চাকৰি দিয়ে আৰু তেওঁৰ সম্পূৰ্ণ প্ৰশিক্ষণৰ দায়িত্ব লয়। কোনিয়ে কঠোৰ পৰিশ্ৰম কৰে আৰু বঙ্গৰ ৰাষ্ট্ৰীয় সাঁতোৰ দলত স্থান লাভ কৰে। প্ৰথমে তেওঁক প্ৰতিযোগিতাত অংশ ল’বলৈ সুযোগ নিদিয়া হ’ল যদিও, এটা দলীয় সদস্য আঘাতপ্ৰাপ্ত হোৱাৰ পিছত তেওঁ সুযোগ পায়। তেতিয়া কোনিয়ে বঙ্গ দলৰ হৈ বিজয় লাভ কৰে।

## চলচ্চিত্ৰ ৰূপান্তৰ
এই উপন্যাসখনৰ আধাৰত ১৯৮৪ চনত *[[কোনি (চলচ্চিত্ৰ)|কোনি]]* নামৰ এখন চলচ্চিত্ৰ নিৰ্মাণ কৰা হয়।

## তথ্যসূত্ৰ

শ্ৰেণী:বঙালী সাহিত্য
মেকুৰী মেকুৰু

**মেকুৰী মেকুৰু** (めくりめくる, *Mekuri Mekuru*) হৈছে এটা জাপানী মাংগা শৃংখলা, যাক লিখিছে আৰু চিত্ৰাঙ্কন কৰিছে তাকুৱে। এইটো *কমিক‌ গাম* নামৰ ৱানি বক্সৰ এটা *চেইনেন* মাংগা আলোচনীত ২০১০ চনৰ মাৰ্চ মাহৰ পৰা ২০১৪ চনৰ জুন মাহলৈকে ধাৰাবাহিকভাৱে প্ৰকাশ কৰা হৈছিল।

## প্ৰকাশনা
*মেকুৰী মেকুৰু* তাকুৱে লিখা আৰু চিত্ৰাঙ্কন কৰা এক মাংগা শৃংখলা। এইটো *কমিক গাম* আলোচনীত ২৬ মাৰ্চ, ২০১০ তাৰিখে আৰম্ভ হৈছিল আৰু ২৬ জুন, ২০১৪ তাৰিখে অন্ত পৰিছিল। এই শৃংখলাটোৰ অধ্যায়সমূহ ৬খন *টংকোবন* খণ্ডত সংগৃহীত হৈ ২৫ অক্টোবৰ, ২০১০ তাৰিখৰ পৰা ২৫ আগষ্ট, ২০১৪ তাৰিখলৈকে প্ৰকাশিত হৈছিল।

## তথ্যসূত্ৰ

শ্ৰেণী:আলোচনী
অভিধানান্তৰ

***অভিধানান্তৰ*** হৈছে মাৰাঠী ভাষাৰ এখন সাহিত্যিক আলোচনী, যাৰ মূল কেন্দ্ৰবিন্দু আছিল কবিতা। এই আলোচনীখনৰ সম্পাদক আছিল হেমন্ত দিৱাতে, যি এজন প্ৰসিদ্ধ মাৰাঠী কবি আৰু প্ৰকাশক। এই আলোচনীখন ১৯৯২ চনত *অভিধা* নামৰ এখন সৰু আলোচনী হিচাপে আৰম্ভ হৈছিল আৰু ১৯৯৮ চনত পঞ্জীয়নৰ সমস্যাৰ বাবে ইয়াৰ নাম *অভিধানান্তৰ* কৰা হৈছিল। এই আলোচনীখন ২০০৯ চনত বন্ধ কৰা হয়।

*অভিধানান্তৰ*, *শব্দবেধ*, *সৌষ্ঠৱ*, *খেল* আৰু *নৱাক্ষৰ দৰ্শন* আদিৰ সৈতে একেলগে, ১৯৫০ৰ দশকৰ প্ৰসিদ্ধ মাৰাঠী কবিতাৰ ‘ক্ষুদ্ৰ আলোচনী আন্দোলন’ৰ পৰম্পৰাত অংশ গ্ৰহণ কৰিছিল, যাৰ অগ্ৰদূত আছিল প্ৰখ্যাত কবি দিলীপ চিত্ৰে আৰু অৰুণ কোলাতকাৰ। এই আলোচনীখনৰ কেন্দ্ৰস্থলত আছিল সাহিত্য আৰু গ্ল'বেলাইজেশ্যনৰ মাজৰ সম্পৰ্ক আৰু ই তেনে কবিতা প্ৰচাৰ কৰিছিল, যি গ্ল'বেলাইজেশ্যনৰ দ্বাৰা সৃষ্টি হোৱা সামাজিক, সাংস্কৃতিক আৰু ভাষাগত সংকটৰ পৰা উদ্ভৱ হৈছিল। *অভিধানান্তৰ*-ক মাৰাঠী সাহিত্যত ইয়াৰ অৱদানৰ বাবে মাহাৰাষ্ট্ৰ ফাউণ্ডেশ্যন বঁটা প্ৰদান কৰা হৈছিল। 

এই আলোচনীখনৰ গুৰুত্ব এইটোত আছিল যে ই বিভিন্ন সামাজিক, সাংস্কৃতিক আৰু ভৌগোলিক পৰিপ্ৰেক্ষিতৰ কবিসকলৰ বাবে এখন মঞ্চ প্ৰদান কৰিছিল, যি ১৭ বছৰৰ অধিক সময় ধৰি মৌলিক কবিতা ৰচনাত আগ্ৰহী আছিল। এই আলোচনীখনে বহু গুৰুত্বপূৰ্ণ বিশেষ সংখ্যা প্ৰকাশ কৰিছিল, যেনে দিলীপ চিত্ৰে বিশেষ সংখ্যা, অৰুণ কোলাতকাৰ বিশেষ সংখ্যা আৰু গ্ল'বেলাইজেশ্যন আৰু মাৰাঠী কবিতা সম্পৰ্কীয় বিশেষ সংখ্যা। সলীল ৱাঘ, শচীন কেতকাৰ, মন্যা জোশী, সঞ্জীৱ খাণ্ডেকাৰ, মংগেশ নাৰায়ণৰাও কালে আদি বহুতো নতুন কবি আৰু সমালোচকৰ লগতে সম্পাদক হেমন্ত দিৱাতে এই আলোচনীখনত গুৰুত্বপূৰ্ণ ৰচনাবলী প্ৰকাশ কৰিছিল। 

## বাহ্যিক সংযোগ
* ''অভিধানান্তৰ''ৰ ৱেবছাইট (আৰ্কাইভ)
* হেমন্ত দিৱাতেৰ সৈতে মেনকা শিৱদাচানিৰ সাক্ষাৎকাৰ

## তথ্যসূত্ৰ

শ্ৰেণী:মাৰাঠী সাহিত্যিক
শ্ৰেণী:ভাৰতৰ বিলুুপ্ত আলোচনী
ৰেণ্ডা

**ৰেণ্ডা** (Renda) হৈছে লাটভিয়াৰ ক'ৰলেণ্ড অঞ্চলৰ কুল্ডিগা পৌৰসভাৰ উত্তৰ-পূব অংশত অৱস্থিত এখন ঐতিহাসিক গাঁও। এই গাঁওখন *ৰেণ্ডা পেৰিছ*ৰ প্ৰশাসনিক কেন্দ্ৰ। ২০২১ চনৰ জনগণনা অনুসৰি, ৰেণ্ডাৰ জনসংখ্যা ৩০৬ জন। ই লাটভিয়াৰ এজন প্ৰখ্যাত সৈনিক Pēteris Dzelzītis-ৰ জন্মস্থান হোৱাৰ বাবে বিখ্যাত। গাঁৱখনত ১৭৮৬ চনত স্থাপিত *ৰেণ্ডা গীৰ্জা* আছে।

## ইতিহাস
ৰেণ্ডা এখন অতি পুৰণি চহৰ, যাৰ বিষয়ে ইতিহাসত প্ৰথম উল্লেখ পোৱা যায় ১২৩০ চনত। ত্ৰয়োদশ শতিকাৰ সময়ছোৱাত ৰেণ্ডা আছিল প্ৰাচীন ক'ৰলেণ্ডিয়ান ভূমি ভানেমাৰ অন্যতম কেন্দ্ৰ। 

১২৩৫ চনত ক'ৰলেণ্ড জাৰ্মান অৰ্ডাৰৰ অধীনলৈ অহাৰ পিছত, ৰেণ্ডাৰ স্থানীয় বাসিন্দাসকলক বলপূৰ্বকভাৱে সামৰিক বাহিনীত নিযুক্ত কৰা হৈছিল। ডাচি অৱ ক'ৰলেণ্ডৰ যুগত (১৫৬২-১৭৯৫), বিশেষকৈ ড্যুক জেকবৰ (১৬৪২-১৬৮২) শাসনকালত, এই অঞ্চলটোৱে বহু উন্নতি সাধন কৰিছিল। সেই সময়ত ৰেণ্ডা এটা উৎপাদন কেন্দ্ৰত পৰিণত হৈছিল—কাঠ, চূণ, পানী মিল, শণ বোৱাৰ, কাঁচ, নিমখ আৰু চাবোন উৎপাদনৰ লগতে মদ, সুগন্ধি আৰু বেৰেলৰ ব্যৱসায়ো চলিছিল।

জেলগাভা দুৰ্গৰ আদালত ৰেণ্ডাৰ টেঙা ৱাইন পচন্দ কৰিছিল। কিন্তু মহান উত্তৰ যুদ্ধৰ সময়ত (১৭০০–১৭২১) এই সকলোবোৰ সম্পদ ধ্বংস কৰা হয়।

### ১৯ শতিকা
১৯ শতিকাৰ সময়ছোৱাত জ্বলি যোৱা ৰেণ্ডা দুৰ্গৰ ঠাইত এটা ৰাসায়নিক কাৰখানা নিৰ্মাণ কৰা হয়। তাৰ ওচৰতে কুৰ্জেমেৰ অন্যতম বৃহৎ চামৰাৰ টেনিং প্লাণ্ট আৰু টাৰপেণ্টাইন উৎপাদনৰ সুবিধা গঢ় লৈ উঠে। এই সময়তে সাংস্কৃতিক বিকাশো আৰম্ভ হয়।

### বিংশ শতিকা
প্ৰথম বিশ্বযুদ্ধ, দ্বিতীয় বিশ্বযুদ্ধ আৰু তাৰ পিছৰ ছোভিয়েট দমনৰ সময়ছোৱাত ৰেণ্ডাই ব্যাপক ক্ষতি ভোগ কৰে। তথাকথিত ক’ৰেলিয়ান পাৰ্টিছান বাহিনীয়ে দখলৰ পিছত অৰণ্যলৈ গৈ ছোভিয়েট শাসনৰ বিৰুদ্ধে সংগ্ৰাম অব্যাহত ৰাখিছিল।

### বৰ্তমান
বৰ্তমান ৰেণ্ডা এখন সৰু আৰু নিস্তব্ধ গাঁও, য’ত আছে লিলৰেণ্ডা এষ্টেট, স্থানীয় গীৰ্জা, আবাভা নদীৰ “চয়তানৰ নাও” (Devil’s Boat) নামৰ প্ৰাকৃতিক গঠন আৰু আবাভা জলপ্ৰপাত।

## তথ্যসূত্ৰ


শ্ৰেণী:ভৌগোলিক অঞ্চল
ৱিকিভয়েজ

**ৱিকিভয়েজ** বা **ৱিকি ভ্ৰমণ** হৈছে স্বেচ্ছাসেৱী লেখকসকলে লিখা ভ্ৰমণ গন্তব্যস্থান আৰু ভ্ৰমণ বিষয়ৰ বাবে এটা বিনামূলীয়া ৱেব-ভিত্তিক ভ্ৰমণ গাইড। ই ৱিকিপিডিয়াৰ ভগ্নী প্ৰকল্প আৰু একেটা অলাভজনক ৱিকিমিডিয়া ফাউণ্ডেশ্যন (WMF)ৰ দ্বাৰা সমৰ্থিত আৰু আয়োজন কৰা হৈছে। ৱিকিভয়েজক "ভ্ৰমণ গাইডৰ ৱিকিপিডিয়া" বুলি কোৱা হৈছে।

এই প্ৰকল্পৰ আৰম্ভণি হৈছিল যেতিয়া ৱিকিট্ৰেভেলৰ জাৰ্মান আৰু তাৰ পিছত ইটালীয় সংস্কৰণৰ সম্পাদকসকলে ২০০৬ চনৰ ছেপ্টেম্বৰ মাহত তেওঁলোকৰ সম্পাদনা কাৰ্য্যকলাপ আৰু তাৰ পিছত বৰ্তমানৰ বিষয়বস্তু চাইটৰ কপিৰাইট অনুজ্ঞাপত্ৰ অনুসৰি নতুন চাইটলৈ স্থানান্তৰ কৰাৰ সিদ্ধান্ত লয়, যিটো পদ্ধতিক " ফৰ্কিং " বুলি জনা যায়। ফলস্বৰূপে পোৱা চাইটটো ২০০৬ চনৰ ১০ ডিচেম্বৰত "ৱিকিভয়েজ" নামেৰে লাইভ হয় আৰু সেই উদ্দেশ্যে গঠন কৰা জাৰ্মান সংস্থা ৱিকিভয়েজ ইভি (যিটো ইয়াৰ প্ৰতিনিধি সংস্থা হৈয়েই আছে)ৰ মালিকানাধীন আৰু পৰিচালিত হয়। বিষয়বস্তু কপিলেফ্ট লাইচেন্স Creative Commons Attribution-ShareAlike অনুজ্ঞাপত্ৰৰ অধীনত প্ৰকাশ কৰা হৈছিল। 

২০১২ চনত তেওঁলোকৰ বৰ্তমানৰ গৃহস্থৰ সৈতে সমস্যাৰ দীৰ্ঘ ইতিহাসৰ পিছত ৱিকিট্ৰেভেলৰ ইংৰাজী ভাষাৰ সংস্কৰণ সম্প্ৰদায়েও তেওঁলোকৰ প্ৰকল্পটোক ফৰ্ক কৰাৰ সিদ্ধান্ত লয়। দুমুখীয়া পদক্ষেপত ইংৰাজী ৱিকিট্ৰেভেল সম্প্ৰদায়ে ৱিকিভয়েজ ব্ৰেণ্ডৰ অধীনত ৱিকিভয়েজৰ সৈতে পুনৰ একত্ৰিত হয়। ইয়াৰ উপৰিও সকলো ৱিকিভয়েজ ভাষা সংস্কৰণে নিজৰ কাৰ্য্যকলাপ ৱিকিমিডিয়া ফাউণ্ডেচনৰ দ্বাৰা আয়োজিত হ'বলৈ স্থানান্তৰিত কৰে, যিটো এটা অলাভজনক সংস্থা যিয়ে ৱিকিপিডিয়াৰ দৰে বিশ্বৰ কেইবাটাও বৃহৎ ৱিকিভিত্তিক সম্প্ৰদায়ক আতিথ্য প্ৰদান কৰে। জড়িত বিভিন্ন সম্প্ৰদায় আৰু ৱিকিমিডিয়া ফাউণ্ডেশ্যনৰ চুক্তিৰ পিছত ২০১২ চনৰ ডিচেম্বৰ মাহত ছাইটটো WMF চাৰ্ভাৰলৈ স্থানান্তৰ কৰা হয় আৰু ৱিকিপিডিয়া আৰম্ভ হোৱাৰ ১২ বছৰীয়া জয়ন্তীৰ দিনটো ১৫ জানুৱাৰীত সমগ্ৰ ৱিকিভয়েজক আনুষ্ঠানিকভাৱে ৱিকিমিডিয়া প্ৰকল্প হিচাপে পুনৰ আৰম্ভ কৰা হয়।

## বিৱৰণ
ৱিকি মডেল ব্যৱহাৰ কৰি ৱিকিভয়েজ বিশ্বৰ বিভিন্ন প্ৰান্তৰ পৰা অহা ৱিকিভয়েজাৰসকলৰ সহযোগিতাৰে নিৰ্মাণ কৰা হৈছে । প্ৰবন্ধসমূহে মহাদেশৰ পৰা চহৰৰ জিলালৈকে ভৌগোলিক নিৰ্দিষ্টতাৰ বিভিন্ন স্তৰ সামৰি ল’ব পাৰে। এইবোৰ এটা হাইৰাৰ্কিত যুক্তিসংগতভাৱে সংযুক্ত কৰা হয়, এটা প্ৰবন্ধত সামৰি লোৱা অৱস্থান আন এটা প্ৰবন্ধত বৰ্ণনা কৰা বৃহৎ অৱস্থানৰ ভিতৰত "আছে" বুলি ধাৰ্য্য কৰি। প্ৰকল্পটোত ভ্ৰমণ সম্পৰ্কীয় বিষয়ৰ ওপৰত প্ৰবন্ধ, ভ্ৰমণকাৰীৰ বাবে বাক্যাংশৰ পুথি, আৰু পৰামৰ্শ দিয়া ভ্ৰমণসূচী আদিও অন্তৰ্ভুক্ত কৰা হৈছে।

ৱিকিভয়েজ হৈছে ২৭টা ভাষাত উপলব্ধ বহুভাষিক প্ৰকল্প, প্ৰতিটো ভাষা-নিৰ্দিষ্ট প্ৰকল্প স্বতন্ত্ৰভাৱে বিকশিত কৰা হৈছে। বৰ্তমান ৱিকিমিডিয়া প্ৰকল্প হৈ থকাৰ সময়তে ইয়াক স্বতন্ত্ৰভাৱে আৰম্ভ কৰা হৈছিল। ৱিকিভয়েজৰ বিষয়বস্তুক ব্যাপকভাৱে শ্ৰেণীভুক্ত কৰা হৈছে: গন্তব্যস্থান, ভ্ৰমণসূচী, বাক্যাংশ পুথি, আৰু ভ্ৰমণ বিষয়।

## ভাষা
ৱিকিভয়েজ হৈছে ২৭টা ভাষাত উপলব্ধ বহুভাষিক প্ৰকল্প। উক্ত ভাষাসমূহ হ'ল:
ইংৰাজী, জাৰ্মান, প'লিছ, ইটালীয়, ফৰাচী, পাৰ্চী ভাষা, ৰাছিয়ান, চীনা, ডাচ, পৰ্তুগীজ, স্পেনীছ, হিব্ৰু, বাংলা, ভিয়েটনামী, ফিনিছ, চুইডিছ, ইণ্ডোনেছিয়ান, জাপানী, গ্ৰীক, এস্পেৰান্তো, ইউক্ৰেইনীয়, ৰোমানিয়ান, তুৰ্কী, চেক, পাস্ত', হিন্দী আৰু শন।

## বাহ্যিক সংযোগ
* অসমীয়া ৱিকি ভ্ৰমণ

## তথ্যসূত্ৰ

শ্ৰেণী:ৱিকি
শ্ৰেণী:ৱিকিমিডিয়া প্ৰকল্পসমূহ
হাৱা (২০০৩ চলচ্চিত্ৰ)

**হাৱা** (অৰ্থ: বতাহ) হৈছে ২০০৩ চনৰ এখন ভাৰতীয় হিন্দী-ভাষাৰ ভৌতিক চলচ্চিত্ৰ, যিখন গুড্ডু ধানোৱাৰ দ্বাৰা পৰিচালিত। তবুৰ মুখ্য ভূমিকা থকা এই চলচ্চিত্ৰখন ১৯৮৩ চনৰ আমেৰিকান চলচ্চিত্ৰ *দ্য এণ্ট্ৰি*-ৰ এক অপচাৰকাৰী পুনৰুৎপাদন। এই চলচ্চিত্ৰখন হিমাচল প্ৰদেশৰ মনালীত দৃশ্যায়িত কৰা হৈছিল। এইখিনি চলচ্চিত্ৰৰ যোগেদি হংসিকা মটৱানীয়ছ এজনী শিশুশিল্পী হিচাপে প্ৰথম আত্মপ্ৰকাশ কৰে। 

তবুৱে এজন দুভাৰ্গীয়া মাকৰ ভূমিকা গ্ৰহণ কৰে, যিয়ে তেওঁৰ দুডাল ছোৱালীক লৈ এটি পাহাৰী ঘৰত থাকে, য’ত অলৌকিক ঘটনাৰ সন্মুখীন হয়।

*হৱা* ৪ জুলাই ২০০৩ তাৰিখে মুক্তি পায়। এই চলচ্চিত্ৰখন তেলুগু ভাষাত *না ইণ্ট্লো এক ৰোজু* আৰু তামিল ভাষাত *ৰাজা লীলাই* হিচাপে ডাব কৰা হৈছিল।

## কাহিনী
সুন্দৰ সঞ্জনা এজন বিবাহবিচ্ছিন্না যিয়ে এটা পাহাৰী ঘৰলৈ সৰি যায়, কাৰণ তেওঁ চহৰত ঘৰ ভাড়াত ল’ব নোৱাৰে। তেওঁ নিজৰ সৎপিতাৰ প্ৰাচীন সামগ্ৰী ব্যৱসায় চলায়। এদিনাখন এগৰাকী তিব্বতীয়া বুঢ়ী মহিলাই এটা লকেট দি যায়, যাক সঞ্জনাই ৫০০ টকাত এজন পৰ্যটক দম্পতীৰ ওচৰত বিক্ৰী কৰে। পিছত জানিব পৰা যায়, সেই মহিলা ইতিমধ্যে মৃত আছিল। লকেটটো মহিলা গৰাকীৰ আত্মাই ঘূৰাই দিয়ে। 

পিছত, এটা অদৃশ্য দানৱ শক্তিয়ে সঞ্জনাক একাধিকবাৰ শাৰীৰিক আৰু যৌন অত্যাচাৰ কৰে। তেওঁৰ কুকুৰটো দানৱৰ দ্বাৰা প্ৰেতবতী হৈ পৰে। সঞ্জনাই এগৰাকী মনোবিজ্ঞানীৰ পৰামৰ্শ লয়, কিন্তু তেওঁ বিশ্বাস নকৰে। অন্ততঃ, এটা পৰাশক্তি বিজ্ঞানীৰ সহায়ত, সঞ্জনাই বুজি পায় যে দানৱজন এটি পুৰণি কুঁৱাৰ পৰা আহিছে, য’ত পূৰ্বতে দণ্ড প্ৰদানৰ বাবে অপৰাধীক হত্যা কৰা হৈছিল। শেষত, সঞ্জনাই নিজৰ সন্তান উদ্ধাৰ কৰে আৰু তিব্বতীয়া লকেটৰ সহায়ত দানৱক ধ্বংস কৰে। 

## অভিনয় শিল্পী
* তবু – সঞ্জনা
* শাহবাজ খান – ড° আসিফ আলি
* মুকেশ তিৱাৰী – মনোবিজ্ঞানী/তান্ত্ৰিক
* ইমৰান খান – বিকি (সঞ্জনাৰ ভাই)
* গ্ৰুষা কাপুৰ – পূজা
* বিশ্বজিৎ প্ৰধান – পূজাৰ স্বামী
* অমিত বেহল – বিজয় (সঞ্জনাৰ স্বামী)
* অৱতাৰ গিল – সঞ্জনাৰ পিতা/দেৱদূত
* হংসিকা মটৱানী – সাছা (সঞ্জনাৰ জেষ্ঠা কন্যা)
* বেবী ভাবিকা – মিছা (সঞ্জনাৰ কনিষ্ঠা কন্যা)
* সুৰেশ চাটোৱাল – ৰিয়েল ইষ্টেট এজেণ্ট
* ছোনাম ছোমো – তিব্বতীয়া বুঢ়ী মহিলা

## সমালোচনামূলক প্ৰতিক্ৰিয়া
বলিউড হংগামাৰ তাৰান আদৰ্শই ২.৫ তৰা দি কয়, “এই চিনেমাখনে যৌনতা আৰু হিংসাৰ সংমিশ্ৰণ কৰিছে, যিয়ে হিন্দী দৰ্শকসকলৰ বাবে এক বেলেগ অভিজ্ঞতা হ’ব।” Planet Bollywoodৰ সুৰজ দাসে ২ তৰা দি কয় যে “যিসকল দৰ্শকে গুণগত চলচ্চিত্ৰ বিচাৰে, তেওঁলোকে এই ধৰণৰ যৌনতা নিৰ্ভৰ চলচ্চিত্ৰ এৰাই চলিব।” Rediff-ৰ অঞ্জুম এন-এ কয়, “তবু হৈছে একমাত্ৰ আশাৰ কিৰণ, কিন্তু দুঃখজনকভাৱে তেওঁৰ প্ৰতিভা অপচয় হৈছে।”

## বাহ্যিক সংযোগ
* 

## তথ্যসূত্ৰ

শ্ৰেণী:হিন্দী চলচ্চিত্ৰ
ৱিকিফাংচন

**ৱিকিফাংচন** হৈছে এটা সহযোগিতামূলকভাৱে সম্পাদিত কম্পিউটাৰ ফাংচনৰ তালিকা, যাৰ উদ্দেশ্য হৈছে উৎস ক'ডৰ সৃষ্টি, পৰিবৰ্তন, আৰু পুনঃব্যৱহাৰ সহজ কৰা। ইয়াৰ গাঁথনিগত তথ্য ব্যৱহাৰ কৰি ৱিকিপিডিয়াৰ ভাষা-স্বাধীন সংস্কৰণ সৃষ্টি কৰিবলৈ ৱিকিডাটাৰ সম্প্ৰসাৰণ বিমূৰ্ত ৱিকিপিডিয়াৰ সৈতে ইয়াৰ ঘনিষ্ঠ সম্পৰ্ক আছে। সাময়িকভাৱে Wikilambda নামেৰে নামকৰণ কৰা ৱিকিফাংচনৰ নিৰ্দিষ্ট নামটো ২২ ডিচেম্বৰ ২০২০ তাৰিখে নামকৰণ প্ৰতিযোগিতাৰ পিছত ঘোষণা কৰা হয়। ৱিকিফাংচন ২০১২ চনত ৱিকিডাটাৰ পিছত আৰম্ভ হোৱা প্ৰথমটো ৱিকিমিডিয়া প্ৰকল্প।

## বাহ্যিক সংযোগ
* 
*  on Meta-Wiki
*  on Meta-Wiki

## তথ্যসূত্ৰ

শ্ৰেণী:ৱিকি
শ্ৰেণী:ৱিকিমিডিয়া প্ৰকল্পসমূহ
ৱিকিপ্ৰজেক্ট

**ৱিকিপ্ৰজেক্ট** হৈছে ৱিকিমিডিয়া আন্দোলনৰ ভিতৰত অংশীদাৰী লক্ষ্য থকা অৱদানকাৰীসকলৰ বাবে এটা আত্মীয়তা গোট। ৱিকিপ্ৰজেক্টসমূহ বৃহত্তম ৱিকি ৱিকিপিডিয়াৰ ভিতৰত প্ৰচলিত আৰু ৱিকিপিডিয়াৰ দৰে ভাই-ভনী প্ৰকল্পৰ ভিতৰত বিভিন্ন মাত্ৰাত বিদ্যমান। বিভিন্ন ভাষাতো ইহঁতৰ অস্তিত্ব আছে, আৰু প্ৰবন্ধৰ অনুবাদ তেওঁলোকৰ সহযোগিতাৰ এক প্ৰকাৰ। 

ক'ভিড-১৯ মহামাৰীৰ সময়ত, চিবিএছ নিউজে এই ৰোগৰ সৈতে জড়িত প্ৰবন্ধৰ সঠিকতা বজাই ৰখাৰ ক্ষেত্ৰত ৱিকিপিডিয়াৰ ৱিকিপ্ৰজেক্ট মেডিচিনৰ ভূমিকাক লক্ষ্য কৰিছিল। আন এটা ৱিকিপ্ৰজেক্ট যিয়ে দৃষ্টি আকৰ্ষণ কৰিছে সেয়া হৈছে ৱিকিপ্ৰজেক্ট মহিলা বিজ্ঞানী, যাক *স্মিথছ'নিয়ানে* মহিলা বিজ্ঞানীসকলৰ কভাৰেজ উন্নত কৰাৰ প্ৰচেষ্টাৰ বাবে প্ৰফাইল কৰিছিল যিয়ে প্ৰফাইলে লক্ষ্য কৰিছিল যে "ৱিকিপিডিয়াত মহিলা বিজ্ঞানীৰ সংখ্যা প্ৰায় ১,৬০০ৰ পৰা ৫,০০০ তকৈ অধিকলৈ বৃদ্ধি কৰাত সহায় কৰিছে।" 

## ৱিকিপ্ৰজেক্ট মেডিচিন
**ৱিকিপ্ৰজেক্ট মেডিচিন** ২০০৪ চনত চিকিৎসা-সম্পৰ্কীয় বিষয়ৰ সামগ্ৰীৰ মান উন্নীত কৰাৰ উদ্দেশ্যে গঠন কৰা হৈছিল।

২০১১ চনৰ এক পৰ্যালোচনাত উল্লেখ কৰা হৈছিল যে এই প্ৰকল্পই তেতিয়া উইকিপিডিয়াৰ প্ৰায় ২৫,০০০ খনৰ চিকিৎসা-সম্পৰ্কীয় প্ৰবন্ধৰ মূল্যাংকন কৰিছিল, যদিও কেৱল প্ৰায় ৭০ খনক উচ্চ মানৰ ৰূপত মূল্যাংকন কৰা হৈছিল। উইকিপিডিয়াৰ চিকিৎসা-সম্পৰ্কীয় সামগ্ৰী প্ৰথমবাৰৰ বাবে ২০১১ চনত আনুষ্ঠানিক চিকিৎসা শিক্ষাত ব্যৱহাৰ কৰা হৈছিল। ২০১৪ চনৰ এক অধ্যয়নত পোৱা গৈছিল যে চিকিৎসা সাময়িকীত উল্লেখ হোৱা উইকিপিডিয়াৰ চিকিৎসা বিষয়ৰ প্ৰসংগৰ সংখ্যা ২০১০ৰ পৰা সময়ৰ সৈতে বৃদ্ধি পাইছে, যদিও চিকিৎসকসকলক উইকিপিডিয়া ব্যৱহাৰ নকৰিবলৈ পৰামৰ্শ দিয়া হৈছিল। অধিকাংশ প্ৰসংগ সংজ্ঞা বা বিৱৰণ হিচাপে ব্যৱহৃত হৈছিল।

ৱিকিপিডিয়ানসকলে লিখা ২০১৬ চনৰ এক পৰ্যালোচনাত উল্লেখ কৰা হৈছিল যে উচ্চ মানৰ প্ৰবন্ধৰ সংখ্যা প্ৰায় ৮০লৈ বৃদ্ধি পাইছে। পৰ্যালোচনাখনে স্বেচ্ছাসেৱীসকলৰ প্ৰচেষ্টাক প্ৰশংসা কৰিছিল, কিন্তু উল্লেখ কৰিছিল যে অংশগ্ৰহণৰ স্তৰ যথেষ্ট নহয়, আৰু বহুতো নিম্ন মানৰ প্ৰবন্ধ উন্নত কৰাৰ বাবে চিকিৎসা পেচাদাৰীসকলৰ অধিক অংশগ্ৰহণৰ প্ৰয়োজন। পৰ্যালোচনাত এইটোও উল্লেখ কৰা হৈছিল যে চিকিৎসা-সম্পৰ্কীয় প্ৰবন্ধসমূহৰ পাঠযোগ্যতা (জটিলতা) সম্ভৱতঃ সাধাৰণ পাঠকৰ বাবে অধিক হ'ব পাৰে, আৰু এই দিশটো পুণঃবিচাৰ কৰিবলৈ স্বেচ্ছাসেৱীসকলক উৎসাহিত কৰা হৈছিল।

চিবিএছ নিউজ-এ কোভিড-১৯ মহামাৰী-সম্পৰ্কীয় বিষয়ত ৱিকিপ্ৰজেক্ট মেডিচিনৰ ভূমিকা বৰ্ণনা কৰি কৈছিল যে “যিবোৰ পৃষ্ঠাই অধিক ভিজিট পায়, সেইবোৰ যত্নসহকাৰে সম্পাদনা কৰা হয়, কিন্তু যিবোৰ কম পঠিত পৃষ্ঠা, তাত ভুল তথ্য থাকিবলৈ সম্ভাৱনা থাকে।” জেমছ হেইলমেন-এ চিবিএছ নিউজক কৈছিল, “মই জনসাধাৰণক অন্ধভাৱে উইকিপিডিয়াৰ ওপৰত ভৰসা কৰাটো পৰামৰ্শ নিদিওঁ। এইটো বেয়া হব। কিন্তু আন উৎসৰ ক্ষেত্ৰতো অন্ধবিশ্বাস সমানেই অযৌক্তিক।”

একজন ৱিকিপিডিয়া অৱদানকাৰী আৰু সমৰ্থকৰ দ্বাৰা লিখা পৰ্যালোচনামতে,  ২০২০ চনৰ পৰ্যন্ত, জনসাধাৰণ, ৰোগী, ছাত্ৰ আৰু চিকিৎসকসকলৰ বাবে স্বাস্থ্য-সম্পৰ্কীয় তথ্যৰ বাবে উইকিপিডিয়া হৈছে বিশ্বৰ অন্যতম সকলোতকৈ অধিক ব্যৱহৃত উৎস।

## টোকা

## তথ্যসূত্ৰ

শ্ৰেণী:ৱিকি
শ্ৰেণী:ৱিকিমিডিয়া প্ৰকল্পসমূহ
লৌহ কপাট

**লৌহ কপাট** () ১৯৫৮ চনৰ তপন সিনহা পৰিচালিত বঙালী ভাষাৰ এখন ভাৰতীয় নাট্যধৰ্মী ছবি। জৰাসন্ধৰ কাহিনীৰ আধাৰত নিৰ্মিত ছবিখনৰ চিত্ৰনাট্য তপন সিনহাই লিখিছে। প্ৰযোজনা প্ৰমোদ কুমাৰ লাহিড়ীৰ। অভিনয় কৰিছে ছবি বিশ্বাস, কমল মিত্ৰ, অমৰ মল্লিক, কালী বেনাৰ্জী আৰু মালা সিনহাই। ছবিখনৰ সংগীত ৰচনা পংকজ মল্লিকৰ। ১৯৫৮ চনৰ ৩ জানুৱাৰীত মুক্তি পোৱা লৌহ কপাটে ৫ম ৰাষ্ট্ৰীয় চলচ্চিত্ৰ বঁটাত দ্বিতীয় শ্ৰেষ্ঠ বঙালী ভাষাৰ পূৰ্ণদৈৰ্ঘ্যৰ ছবিৰ চাৰ্টিফিকেট অফ মেৰিট লাভ কৰে।

## অভিনয় শিল্পী

* ছবি বিশ্বাস
* কমল মিত্ৰ
* অমৰ মল্লিক
* কালী বেনাৰ্জী
* ভানু বেনাৰ্জী
* অনিল চেটাৰ্জী
* নিৰ্মল কুমাৰ
* মালা সিনহা
* অজয় কৰ
* ষ্টেলা ব্ৰাউন
* মাধৱী
* শ্ৰীমতী কৈলাস
* মঞ্জু দে
* নৃপতি চেটাৰ্জী
* জহৰ ৰায়
* ধীৰাজ দাস
* শলীল দত্ত
* অতনু ঘোষ
* দেৱী নিয়োগী
* শৈলেন মুখাৰ্জী
* ৰবিন বেনাৰ্জী
* সুৰেন সিং
### বঁটা
; পঞ্চম ৰাষ্ট্ৰীয় চলচ্চিত্ৰ বঁটা 
*বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট

## তথ্যউৎস

## বাহ্যিক সংযোগ
* 

 শ্ৰেণী:১৯৫৮ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
হাৰানো সুৰ

**হাৰানো সুৰ** () ১৯৫৭ চনৰ অজয় কৰ পৰিচালিত ভাৰতীয় বঙালী ভাষাৰ এখন ৰোমান্টিক নাট্যধৰ্মী ছবি; য'ত সুচিত্ৰা সেন আৰু উত্তম কুমাৰে অভিনয় কৰিছে। হেমন্ত মুখাৰ্জীয়ে সুৰাৰোপ কৰা গীতত গীতা দত্তই কণ্ঠদান কৰে। অজয় কৰৰ সৈতে উত্তম কুমাৰে প্ৰযোজনা কৰা এইখন প্ৰথম ছবি। এই ছবিখনক প্ৰাৰম্ভিক যুগৰ বঙালী ছবিৰ অন্যতম উত্তম উদাহৰণ হিচাপে গণ্য কৰা হয়। ১৯৪২ চনৰ আমেৰিকান ছবি *ৰেণ্ডম হাৰ্ভেষ্ট*ৰ আধাৰত নিৰ্মাণ কৰা হাৰানো সুৰ ছবিখন ১৯৫৭ চনৰ সৰ্বাধিক উপাৰ্জনকাৰী বঙালী ছবি আছিল।

১৯৫৭ চনৰ ৬ ছেপ্তেম্বৰত আলোচায়া প্ৰডাকচনৰ বেনাৰত ছবিখন মুক্তি পায়। এইখন পৰিবেশন কৰিছিল ছায়াবাণী প্ৰাইভেট লিমিটেডে।

## কাহিনী
এটা ৰেল দুৰ্ঘটনাত স্মৃতি হেৰুওৱা আলোক মুখাৰ্জীয়ে আশ্ৰয় শিবিৰৰ পৰা পলায়ন কৰাৰ পিছত তেওঁক ডাক্তৰ ৰমা বেনাৰ্জীয়ে উদ্ধাৰ কৰে আৰু তেওঁক ৰমাৰ পৈতৃক গাওঁ পলাশপুৰৰ ঘৰলৈ লৈ যায়। তাত আলোকৰ চিকিৎসা চলি থাকোঁতে দুয়োৰ প্ৰেম আৰু বিবাহ হয়। কিন্তু দ্বিতীয় এটা দুৰ্ঘটনাত আলোকৰ মনত পৰে যে তেওঁ কলকাতাৰ এজন ধনী ব্যৱসায়ী। লগতে তেওঁ ৰমাৰ লগত কটোৱা সকলো ঘটনা পাহৰি যায়। ৰমা আলোকক বিচাৰি কলকাতা পায়গৈ আৰু তেওঁক লগ পায়। কিন্তু তেওঁ ৰমাক চিনি নাপায়। তাৰ পৰিৱৰ্তে ৰমাক ভাগিনীয়েকৰ গৃহ-শিক্ষয়িত্ৰী হিচাপে নিযুক্তি দিয়ে। ৰমাই আলোকৰ স্মৃতি ওভতাই আনিবলৈ চেষ্টা কৰি থাকে যদিও কলকাতাত আলোকৰ বাগদত্তা লতাই আলোকক তেওঁৰ হাতৰ পৰা কাঢ়ি নিবলৈ ওলোৱা বুলি সন্দেহৰ দৃষ্টিৰে চায় আৰু আলোকৰ মাকক অভিযোগ দিয়ে। মাকে ৰমাক ঘৰৰ পৰা উলিয়াই দিয়ে।

অৱশেষত আলোকৰ পলাশপুৰত ৰমাৰ সৈতে কটোৱা দিনবোৰৰ স্মৃতি উভতি আহে আৰু ৰমাক বিচাৰি পলাশপুৰলৈ যাত্ৰা কৰে।

## অভিনয় শিল্পী

*উত্তম কুমাৰ (আলোক মুখাৰ্জী)
*সুচিত্ৰা সেন (ৰমা বেনাৰ্জী)
*পাহাড়ী সান্যাল (ৰমাৰ দেউতাক)
*চন্দ্ৰাৱতী দেৱী (আলোকৰ মাক)
*উৎপল দত্ত (ডাঃ মজুমদাৰ)
*খগেন পাঠক (ষ্টেচন মাষ্টৰ)
*শৈলেন মুখাৰ্জী (মেনেজাৰ)
*হৰেন মুখাৰ্জী (ডাঃ মুখাৰ্জী)
*দীপক মুখাৰ্জী (মিহিৰ ভট্টাচাৰ্য)
*কাজৰী গুহ (লতা)

### বঁটা
;পঞ্চম ৰাষ্ট্ৰীয় চলচ্চিত্ৰ বঁটা 
*বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট।

## তথ্যউৎস

## বাহ্যিক সংযোগ
*

 শ্ৰেণী:১৯৫৭ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
নোমল চন্দ্ৰ বৰা

**নোমল চন্দ্ৰ বৰা** অসমৰ এজন প্ৰতিষ্ঠিত উদ্যমী আৰু স্নায়ৰোগ বিশেষজ্ঞ। তেওঁ GNRC Hospitalsৰ প্ৰতিষ্ঠাতা।GNRC Hospitals উত্তৰ পূব ভাৰতৰ প্ৰথমখন তৃতীয় পৰ্য্যায়ৰ স্বাস্থ্যসেৱা ব্যৱস্থাৰ চিকিৎসালয়। বৰাই ১৯৮৪ চনত গুৱাহাটীৰ মালিগাঁৱত ভেলোৰৰ স্নায়ৰোগ বিশেষজ্ঞ **ডাঃ কে ভি মাথাইৰ** মাৰ্গদৰ্শন আৰু সহযোগিতাত *Guwahati Neurological Research Centre (GNRC)* নামেৰে চিকিৎসালয় আৰম্ভ কৰে। পৰৱৰ্তী পৰ্যায়ত ১৯৮৪ চনত ই এক বৃহৎ প্ৰতিষ্ঠানলৈ ৰূপান্তৰিত হয় আৰু ১৯৮৭ চনত আনুষ্ঠানিকভাৱে GNRC Ltd. গঢ় লৈ উঠে।

## জন্ম
১৯৫০ চনৰ ১৫ আগষ্টত এটা কৃষক পৰিয়ালত নোমল চন্দ্ৰ বৰাৰ জন্ম হয়।তেওঁৰ জন্মস্থান অবিভক্ত শোণিতপুৰ জিলাৰ গহপুৰৰ ডুবিয়াত।
## শৈক্ষিক জীৱন
বৰাই গুৱাহাটী চিকিৎসা মহাবিদ্যালয় আৰু চিকিৎসালয়ত নামভৰ্তি কৰি অসম চৰকাৰৰ পৰা লাভ কৰা শৈক্ষিক ঋণ আৰু বৃত্তিৰ সহায়ত ১৯৭৫ চনত এম বি বি এছ ডিগ্ৰী লাভ কৰে। তেওঁ বিশ্ববিদ্যালয়ৰ ভিতৰতে সৰ্ব্বোচ্চ শতাংশ লাভ কৰি উত্তীৰ্ণ হয়। পৰৱৰ্তী পৰ্য্যায়ত দিল্লীৰ অল ইণ্ডিয়া ইনষ্টিটিউট অৱ মেডিকেল ছায়েন্স(এইমছ)ত জ্যেষ্ঠ আৱাসী(Senior Resident) হিচাপে যোগদান কৰি তেওঁ স্নায়ুবিজ্ঞানৰ তিনি বছৰীয়া প্ৰশিক্ষণ সম্পূৰ্ণ কৰি ডি.এম. ডিগ্ৰী লাভ কৰে। ১৯৮৪ চনত উত্তৰ-পূব ভাৰতত গুণগত স্বাস্থ্যসেৱাৰ অপৰ্যাপ্ত উপলব্ধতাৰ সমাধানৰ বাবে ডাঃ বৰাই অসমলৈ উভতি যোৱাৰ সিদ্ধান্ত লয়।

## তথ্য উৎস
শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমৰ সমাজকৰ্মী
শ্ৰেণী:অসমীয়া চিকিৎসক
বিশ্ব কলা দিৱস

**বিশ্ব কলা দিৱস** () হৈছে সুকুমাৰ কলাৰ আন্তঃৰাষ্ট্ৰীয় উদ্‌যাপন যিটো বিশ্বজুৰি সৃষ্টিশীল কাৰ্যকলাপৰ প্ৰতি সজাগতা বৃদ্ধিৰ উদ্দেশ্যে ইণ্টাৰনেশ্যনেল এছ’চিয়েচন অৱ আৰ্ট (IAA)য়ে ঘোষণা কৰিছিল।

## প্ৰতিষ্ঠা
গুৱাডালাজাৰাত অনুষ্ঠিত ইণ্টাৰনেশ্যনেল এছ’চিয়েচন অৱ আৰ্টৰ ১৭তম সাধাৰণ সভাত ১৫ এপ্ৰিলক বিশ্ব কলা দিৱস হিচাপে ঘোষণা কৰাৰ প্ৰস্তাৱ দাখিল কৰা হয় আৰু ২০১২ চনত প্ৰথমবাৰৰ বাবে এই দিৱস পালন কৰা হয়। এই প্ৰস্তাৱ তুৰস্কৰ বেড্ৰি বায়কামে পৃষ্ঠপোষকতা কৰিছিল আৰু মেক্সিকোৰ ৰোজা মাৰিলো বুৰিলো ভেলাস্কো, ফ্ৰান্সৰ এন্নে প'ৰ্নি, চীনৰ লিউ ডাৱেই, চাইপ্ৰাছৰ ক্ৰিষ্টোছ চাইমিঅ'নিডেছ, ছুইডেনৰ এণ্ডাৰছ লিডেন, জাপানৰ কান ইৰি, শ্লোভাকিয়াৰ পাভেল ক্ৰাল, মৰিছাছৰ ডেভ চ'ৰামুন আৰু নৰৱেৰ হিল্ডে ৰগনস্কোগে সহযোগী স্বাক্ষৰ কৰিছিল। সাধাৰণ পৰিষদে সৰ্বসন্মতিক্ৰমে প্ৰস্তাৱটি গ্ৰহণ কৰে।

লিঅ'নাৰ্ড' দা ভিন্সিৰ জন্মদিনৰ লগত সংগতি ৰাখি এই দিৱসটিৰ তাৰিখ নিৰ্ধাৰণ কৰা হৈছে। এই মহান শিল্পীজনে বিশ্ব শান্তি, মত প্ৰকাশৰ স্বাধীনতা, সহনশীলতা, ভাতৃত্ববোধ, আৰু বহুসংস্কৃতিবাদৰ লগতে অন্যান্য ক্ষেত্ৰত অৰিহণা যোগোৱাত শিল্পৰ গুৰুত্বৰ উদাহৰণ এৰি থৈ গৈছে। তেওঁক যথোপযুক্ত সন্মান জনাবলৈ ১৫ এপ্ৰিলৰ তাৰিখটো বাছি লোৱা হৈছিল।

## অতীতৰ উদ্‌যাপন
২০১২ চনৰ ১৫ এপ্ৰিলত অনুষ্ঠিত হোৱা প্ৰথম বিশ্ব কলা দিৱসত ইণ্টাৰনেশ্যনেল এছ’চিয়েচন অৱ আৰ্টৰ সকলো ৰাষ্ট্ৰীয় সমিতি আৰু ফ্ৰান্স, ছুইডেন, শ্লোভাকিয়া, দক্ষিণ আফ্ৰিকা, চাইপ্ৰাছ আৰু ভেনিজুৱেলাকে ধৰি ১৫০ গৰাকী শিল্পীয়ে সমৰ্থন আগবঢ়াইছিল যদিও এই অনুষ্ঠানৰ উদ্দেশ্য আছিল সৰ্বজনীন। বিশেষ সংগ্ৰহালয় ভ্ৰমণৰপৰা আদি কৰি সন্মিলন আৰু অন্যান্য বহুতো কাৰ্যসূচী ইয়াত অন্তৰ্ভুক্ত আছিল। উদাহৰণস্বৰূপে ভেনিজুৱেলাত চিত্ৰকলা, ভাস্কৰ্য্য, প্ৰিণ্ট, ভিডিঅ' আৰু আন বহুতো বৰ্হি-শিল্প প্ৰদৰ্শনী অনুষ্ঠিত কৰাৰ লগতে দা ভিন্সিৰ সন্মানত ফ্ল'ৰেণ্টাইন ৰন্ধন প্ৰদৰ্শন অনুষ্ঠিত কৰা হয়।

২০১৩ চনত দক্ষিণ আফ্ৰিকাৰ ম্বম্বেলা পৌৰসভাৰ কলা সংগ্ৰহালয়কে ধৰি সমগ্ৰ বিশ্বতে আৰু অধিক অনুষ্ঠান অনুষ্ঠিত হৈছিল। কিন্তু ছুইডেনৰ উদ্‌যাপনত বিতৰ্কৰ সৃষ্টি হৈছিল যেতিয়া ছুইডেনৰ সংস্কৃতি মন্ত্ৰী লেনা এডেলছন লিলজেৰথে এগৰাকী কৃষ্ণাংগ আফ্ৰিকান মহিলাক প্ৰতিনিধিত্ব কৰা কেকৰ যৌনাংগ কাটিছিল। পৰিৱেশন কলাৰ উদ্দেশ্য আছিল যৌনাংগ বিকৃতিৰ বিৰুদ্ধে বক্তব্য দিয়া যদিও বহুতে এই চিত্ৰণক বৰ্ণবাদী বুলি বিবেচনা কৰিছিল।

বিশ্ব কলা দিৱসক অনলাইনতো সহায় কৰা হৈছে, বিশেষকৈ গুগল আৰ্ট প্ৰজেক্টৰদ্বাৰা।

## লগতে চাওক

* সাংস্কৃতিক সৰ্বজনীন দিৱস

## তথ্য উৎস

## বাহ্যিক সংযোগ
* 

শ্ৰেণী:কলা
শ্ৰেণী:দিৱসসমূহ
ডাক হৰকৰা

**ডাক হৰকৰা** () ১৯৫৮ চনত মুক্তি পোৱা অগ্ৰগামী পৰিচালিত বঙালী ভাষাৰ এখন ভাৰতীয় নাট্যধৰ্মী ছবি। তাৰাশংকৰ বন্দোপাধ্যায়ৰ একে নামৰ গল্পৰ আধাৰত অগ্ৰগামীয়ে ছবিখনৰ চিত্ৰনাট্য লিখিছিল। ছবিখনত মুখ্য চৰিত্ৰত অভিনয় কৰিছে কালী বেনাৰ্জী, শোভা সেন, সাবিত্ৰী চেটাৰ্জী আৰু জহৰ গংগোপাধ্যায়ে। ছবিখনৰ সংগীত সুধীন দাশগুপ্তৰ। ১৯৫৮ চনৰ ১১ এপ্ৰিলত অগ্ৰগামী প্ৰডাকচনৰ বেনাৰত ছবিখন মুক্তি পায়। এইখনে ষষ্ঠ ৰাষ্ট্ৰীয় চলচ্চিত্ৰ বঁটাত শ্ৰেষ্ঠ বাংলা ভাষাৰ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট লাভ কৰে।

## কাহিনী
ছবিখনৰ কাহিনীটো দীনবন্ধু নামৰ এজন নৈশ ডাক হৰকৰাৰ বিষয়ে। তেওঁ এখন খেতিয়ক, অতি সৰল লোক আৰু ঈশ্বৰক ভয় কৰে। তেওঁৰ একমাত্ৰ পুত্ৰ নিতাই তেওঁৰ সম্পূৰ্ণ বিপৰীত আৰু দেউতাৰ নৈতিক আচাৰ আচৰণক লৈ হাঁহে। দেউতাকে নিতাই এজন খেতিয়ক হোৱাটো বিচাৰে। আনহাতে নিতাইৰ মন মটৰ ড্ৰাইভাৰ হোৱাটো। ইয়াকৈ লৈ দুয়োৰো সংঘাত হয়। এই সংঘাত আৰু বাঢ়ি যায়, যেতিয়া পুতেকে বাসিনী নামৰ গণিকা ছোৱালী এজনীক বিয়া কৰাব বিচাৰে। অৱশেষত পুতেকে ঘৰ এৰি গুছি যায়।

সেই নিশাই গধুৰ মনেৰে দীনবন্ধুই ডাকৰ মোনাখন লৈ যাত্ৰা কৰে। সেই নিশাটো আছিল ধুমুহা বৰষুণৰ নিশা। হঠাৎ জংঘলৰ মাজত তেওঁক কোনোবাই আক্ৰমণ কৰি তেওঁৰ হাতত থকা ধনখিনি কাঢ়ি নিব বিচাৰে। বিজুলীৰ পোহৰত তেওঁ দেখে যে আক্ৰমণকাৰী আন কোনো নহয়, তেওঁৰ পু্ত্ৰ নিতাইহে। নিতায়ে দেউতাকক ৰড এডালেৰে আক্ৰমণ কৰে। হঠাৎ এখন মটৰ গাড়ী অহাত সি পলাই যায়। 

বহু বছৰ পাৰ হৈ গ’ল। নিতাইৰ কোনো খবৰ দীনবন্ধুই নাপায়। তেওঁ ডাকৰ মোনা কঢ়িয়ায়েই থাকিল। এদিন তেওঁ ৰেল ষ্টেচনৰ প্লেটফৰ্মত নিতাই দৰে চেহেৰাৰ সৰু ল’ৰা এটা দেখা পায়। সোধাপোচা কৰাৰ পিছত তেওঁ গম পালে যে এইজন নিতাই আৰু বাসিনীৰে সন্তান। কিন্তু তেওঁ এজন ডকাইত আৰু গণিকাৰ সন্তানক তেওঁ নাতিয়েক হিচাপে আদৰি লবলৈ টান পালে। এনেতে এদিন ডাকত তেওঁ এটা পাৰ্চেল আৰু মেডেল পায়, য’ত উল্লেখ আছিল যে বিগত সময়চোৱাত নিতায়ে নাবিকৰ কাম কৰিছিল আৰু এটা জাহাজ দুৰ্ঘটনাত বেলেগৰ প্ৰাণ বচাবলৈ গৈ নিজে প্ৰাণ বিসৰ্জন দিয়ে। ডকাইতৰ বেশত ঘৰৰ পৰা ওলাই যোৱা নিতায়ে এজন সাধুৰ মৃত্যু আকোঁৱালী ল’লে। 

দীনবন্ধুই অৱশেষত নাতিয়েকক গ্ৰহণ কৰাৰ সিদ্ধান্ত লয়।
## সংগীত
সুধীন দাশগুপ্তই ডাক হৰকৰা ছবিখনৰ সংগীত ৰচনা কৰিছে। গীতৰ কথা লিখিছে তাৰাশংকৰ বেনাৰ্জীয়ে। গীতত কণ্ঠদান কৰিছে গীতা দত্ত আৰু মান্না দেই।

## বঁটা
; ষষ্ঠ ৰাষ্ট্ৰীয় চলচ্চিত্ৰ বঁটা (১৯৫৮)
*বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট।

## তথ্যউৎস

## বাহ্যিক সংযোগ
*

 শ্ৰেণী:১৯৫৮ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
ৰজা ফাকুৱা

**ৰজা ফাকুৱা** হাজোৰ হয়গ্ৰীৱ মাধৱ মন্দিৰত প্ৰতিবছৰে অনুষ্ঠিত কৰা দৌল উৎসৱ। এই উৎসৱ আহোম ৰজা প্ৰমত্ত সিংহৰ দিনৰে পৰা পালিত হৈ আহিছে। প্ৰতি বছৰ চ’ত মাহৰ শুক্লা দ্বিতীয়া তিথিত ৰজা ফাকুৱা বা ৰজা দৌল পালন কৰা হয়।
## কাহিনী

কাহিনী অনুসৰি আহোম ৰজা প্ৰমত্ত সিংহৰ ৰাণীয়ে এবাৰ শাৰীৰিক অসুস্থতাৰ বাবে শ্ৰীকৃষ্ণৰ দৌলোৎসৱত অংশ ল’ব পৰা নাছিল। সেয়ে স্বামী ৰজা প্ৰমত্ত সিংহই ৰাণীক সন্তুষ্ট কৰিবৰ বাবে দৌল উৎসৱৰ ১৫ দিন পাছত হাজোৰ হয়গ্ৰীৱ মাধৱ মন্দিৰ প্ৰাংগণত পুনৰ দৌল উৎসৱ পাতে। ১৭ শতিকাতে আৰম্ভ কৰা এই উৎসৱ পৰম্পৰাত পৰিণত হয় আৰু ই বৰ্তমানেও পালিত হৈ আছে। মন্দিৰ চৌহদত থকা ফাকুৱা দৌলটি প্ৰমত্ত সিংহই নিৰ্মাণ কৰিছিল।

## পৰম্পৰা
দৌলৰ পৰম্পৰা অনুসৰি ৰজা ফাকুৱাতো গোঁসাই ফুৰোৱা, মেজি জ্বলোৱা আৰু যাগ-যজ্ঞ আদি কৰি প্ৰসাদ বিতৰণ কৰা হয়। ৰজাৰ আদেশত পালিত হৈছিল বাবে এই ফাকুৱাক ৰজা ফাকুৱা বুলি কোৱা হয়।

## তথ্য সূত্ৰ

শ্ৰেণী:উৎসৱ
শ্ৰেণী:অসমৰ সংস্কৃতি
গংগা (১৯৬০ চলচ্চিত্ৰ)

**গংগা** () ১৯৬০ চনৰ ৰাজেন তৰফদাৰৰ পৰিচালনাত নিৰ্মিত এখন বঙালী নাট্যধৰ্মী ছবি।  এই ছবিখনত নদীয়ালসকলৰ জীৱনৰ বৰ্ণনা কৰা হৈছে।  ১৯৪৬ চনত প্ৰকাশ পোৱা সমৰেশ বসুৰ  একে নামৰ উপন্যাসখনৰ আধাৰিত এই ছবিখন চিনে আৰ্ট প্ৰডাকচন প্ৰাইভেট লিমিটেডৰ বেনাৰত নিৰ্মাণ কৰা হৈছে।  ছবিখনৰ সংগীত সলিল চৌধুৰীয়ে ৰচনা কৰিছে।  মুখ্য ভূমিকাত অভিনয় কৰিছে জ্ঞানেশ মুখাৰ্জী, নিৰঞ্জন ৰায়, সন্ধ্যা ৰায় আৰু ৰুমা গুহ ঠাকুৰতাই। 

১৯৬০ চনৰ ১৭ নৱেম্বৰত মুক্তি পোৱা ছবিখনে  অষ্টম ৰাষ্ট্ৰীয় চলচ্চিত্ৰ বঁটাত বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট লাভ কৰে। 

## অভিনয় শিল্পী

*জ্ঞানেশ মুখাৰ্জী
*সন্ধ্যা ৰায়
*ৰুমা গুহ ঠাকুৰতা
*মণি শ্ৰীমণি
*নিৰঞ্জন ৰায়
*সীতা মুখোপাধ্যায়
*মহম্মদ ইজৰাইল
*নমিতা সিংহ
*সুমনা ভট্টাচাৰ্য
*সুৰুচি সেনগুপ্ত

## বঁটা
;অষ্টম ৰাষ্ট্ৰীয় চলচ্চিত্ৰ বঁটা (১৯৬০)
*বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ চাৰ্টিফিকেট অফ মেৰিট।
## তথ্যউৎস

## বাহ্যিক সংযোগ
*

 শ্ৰেণী:১৯৬০ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
 শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
কাঁচেৰ স্বৰ্গ

**কাঁচেৰ স্বৰ্গ** () যাত্ৰীক ৰচিত আৰু পৰিচালিত ১৯৬২ চনৰ বঙালী ভাষাৰ এখন ভাৰতীয় নাট্যধৰ্মী চলচ্চিত্ৰ। চিত্ৰযুগৰ বেনাৰত ছবিখন প্ৰযোজনা কৰিছে প্ৰকাশ চন্দ্ৰ নানে। মুখ্য চৰিত্ৰত অভিনয় কৰিছে দিলীপ মুখাৰ্জী, অনিল চেটাৰ্জী, বিকাশ ৰায়, আৰু পাহাড়ী সান্যালে। সংগীতৰ ৰচনা কৰিছে জ্যোতিৰিন্দ্ৰ মৈত্ৰই। ১৯৬২ চনৰ ৯ ফেব্ৰুৱাৰীত ছবিখন মুক্তি পায়। কাঁচেৰ স্বৰ্গই দশম ৰাষ্ট্ৰীয় চলচ্চিত্ৰ বঁটাত বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰাষ্ট্ৰপতিৰ ৰূপৰ পদকৰ উপৰিও তৃতীয় শ্ৰেষ্ঠ চলচ্চিত্ৰৰ ২৬তম বেংগল ফিল্ম জাৰ্ণেলিষ্টছ এচোছিয়েচন (BFJA) বঁটা লাভ কৰে। 

## অভিনয় শিল্পী

## সংগীত
কাঁচেৰ স্বৰ্গ ছবিখনৰ সংগীত ৰচনা কৰিছে জ্যোতিৰিন্দ্ৰ মৈত্ৰই। গীতৰ কথা ৰবীন্দ্ৰনাথ ঠাকুৰৰ। কণ্ঠদান কৰিছে সুমিত্ৰা সেন আৰু দ্বিজেন মুখাৰ্জীয়ে। 
## বঁটা
; দশম ৰাষ্ট্ৰীয় চলচ্চিত্ৰ বঁটা (১৯৬৩)
*বঙালী ভাষাৰ শ্ৰেষ্ঠ পূৰ্ণদৈৰ্ঘ্য ছবিৰ ৰূপৰ পদক।
; বেংগল ফিল্ম জাৰ্ণেলিষ্টছ এচোছিয়েচন বঁটা
*৩য় শ্ৰেষ্ঠ চলচ্চিত্ৰ

## তথ্যউৎস

## বাহ্যিক সংযোগ
*

 শ্ৰেণী:১৯৬২ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
 শ্ৰেণী:শ্ৰেষ্ঠ বঙালী পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী